text:
Barrachd Gàidhlig do sgoilearan air Ghàidhealtachd
Thèid iarraidh air tidsearan air a' Ghàidhealtachd aig nach eil ach beagan Gàidhlig, no fiù 's corra fhacal, cùrsa Go Gaelic a dhèanamh a bheir cead dhaibh an cànan a theagasg san sgoil.
Tha seo a' tachairt aig an dearbh àm 's a tha Riaghaltas na h-Alba a' cur romhpa gum bi cothrom, ro 2020, aig sgoilearan bho P1 air cànan eile, a bharrachd air Beurla, ionnsachadh - sgeama air a bheil 1 + 2.
Tha Comhairle na Gàidhealtachd airson 's gum bi co-ionnanachd ann eadar a' Ghàidhlig agus a' Bheurla.
"Tha GLPS air a bhith ann airson grunn bhliadhnaichean, far a bheil tidsearan air Gàidhlig ionnsachadh, an uair sin tha iad fhèin a' teagasg Gàidhlig dhan chloinn aca anns na clasaichean," thuirt Oifigear Leasachaidh 1+2 na Comhairle, Ruairidh MacAoidh.
"Agus a-nis tha seòrsa chùrsa ùr ann leis an ainm Go Gaelic, a tha mar an ath-cheum dha GLPS, agus tha dùil ann gum bi barrachd thidsearan a' tighinn air bòrd airson cùrsaichean a dhèanamh agus bidh iadsan ag ionnsachadh barrachd Gàidhlig tro Go Gaelic.
"Bidh barrachd misneachd aca airson a bhith a' teagasg Gàidhlig dha na sgoilearan anns na clasaichean aca.
"Aig an ìre seo tha sinn a' smaoineachadh air sgoiltean a tha a' teagasg Gàidhlig bho P1, so 's e sin mu 25 sgoil an-dràsta.
"Tha dùil againn gum bi 's dòcha 30 tidsear a' tighinn dhan chiad shreath de thrèanadh againn.
"Chan e mar Gàidhlig a theagasg fad an t-siubhail, 's e dìreach facal no dhà a bhrosnachadh, mar dathan is àireamhan 's a h-uile càil.
"Aig deireadh a' chùrsa Go Gaelic tha làn-dùil ann gum bi na facail aca co-dhiù, 's an uair sin gum bi misneachd gu leòr aca airson Gàidhlig a theagasg dha na sgoilearan," thuirt e.


c: text/html

text:
Riaghailtean
Neach-cathrach
Bidh gach nì a thachras fad an deasbaid fo stiùireadh is fo smachd an neach-cathrach. Fosglaidh an
neach-cathrach an deasbad le faclan iomchaidh agus na dhèidh sin cuiridh e/i aithne air an luchd-labhairt don luchd-èisteachd.
Thèid cuspair an deasbaid innse don luchd-èisteachd, agus leanaidh an deasbad air a rèir an òrdugh seo shìos. Aig deireadh
gnothaich nì e co-dhùnadh agus bheir e taing don luchd-labhairt.
Cruth an Deasbaid
Cuairt 1/2
Gheibh na sgiobaidhean cuspairean na deasbaid greis ro làimh.
Cluinnidh gach neach-labhairt glag rabhaidh 30 diogan ro chrìoch na h-ùine cheadaichte aca agus nuair a bhuaileas an dàrna glag feumaidh iad stad no cuiridh
an neach-cathrach stad orra. Nuair a bhios an dà òraid aig gach sgioba seachad bidh cothrom aig na sgiobaidhean deasbad air a’ chuspair. An dèidh sin gheibh gach
sgioba cothrom facal a ràdh sa cho-dhùnadh. Mairidh sin eadar mionaid is dà mhionaid. Bu chòir don cho-dhùnadh a bhith air a chur ri chèile tron deasbad. Nuair
a tha a’ cho-fharpais seachad, bidh aon de na britheamhan ag ràdh facal no dhà mun deasbad agus an uairsin bidh gach britheamh a’ toirt comharra a-mach à deich.
Cuairt 3/4
Gheibh na sgiobaidhean cuspairean cuairt 3 agus 4 an dèidh cuairt 1/2.
Bidh riaghailtean nan cuairtean deireannach a’ tighinn a rèir nan riaghailtean airson nan cuairtean eile, ach bidh fad nan òraidean is an cothrom deasbaid nas fhaide.
Stiùireadh
- Bidh dithis anns gach sgioba.
- Thèid innse do gach sgioba gu dè an taobh den mholadh air am bi iad a' bruidhinn. Bidh an sgioba a tha air an ainmeachadh an toiseach ag argamaid a' chiad taobh den chùis. Leanaidh sin tro na cuairtean.
- Bidh sgiobaidhean a tha a' leughadh ro dhlùth bho sgriobt air am peanasachadh. Faodar notaichean a chleachdadh agus faodar notaichean a ghabhail tron deasbad.
- Bithear a' sùileachadh gun tog an dàrna neach-labhairt anns gach sgioba air puingean a nochd san òraid aig a' chiad neach-labhairt.
- Bidh sgiobaidhean air am peanasachadh ma tha rudan anns na h-òraidean aca a bheir oilbheum ann an dòigh sam bith don sgioba eile no don luchd-èisteachd.
- Nì an neach-cathrach, 's na britheamhan nas urrainn dhaibh gus an luchd-labhairt a chuideachadh.
- Bidh na britheamhan a' sireadh trì nithean anns na h-òraidean – stoidhle, brìgh agus èifeachdas. Faic gu h-ìosal.
Stoidhle
- Chan e idir an rud a chanas duine a tha cudromach san roinn seo ach an dòigh a tha e/i ga ràdh.
- Comas an neach-labhairt air puingean a lìbhrigeadh gu soilleir.
- An ceangal a tha an neach-labhairt a' dèanamh ris an luchd-èisteachd.
- Gluasad ann an guth.
- A bhith èibhinn ma tha sin iomchaidh.
- Modh labhairt – cleachdadh cànain is fileantachd.
- Bidh neach a ruitheas tro òraid a tha gu follaiseach air a h-ionnsachadh facal air an fhacal air a pheanasachadh. Bidh structar nàdarra is stoidhle a' cosnadh chomharraidhean don neach-labhairt.
- Tha e làn cheadaichte cairtean làimhe a chleachdadh. Tha e ceadaichte stuth-taice a chleachdadh ach feumar a bhith cinnteach gu bheil e èifeachdach.
Brìgh
- Bu chòir dha bhith follaiseach bho dheagh òraid gu bheil an neach labhairt air an cuspair a dheisealachadh gu cùramach.
- Bu chòir dhan neach-labhairt tuigse a nochdadh de na prìomh phuingean co-cheangailte ri cùis na deasbaid agus feumaidh structar soilleir a bhith air an òraid.
- Bidh nithean neo-iomchaidh a nochdas san deasbad air am peanasachadh.
- Tha taghadh iomchaidh de fhianais fhreagarrach cudromach.
- Cha bhi mìneachadh cuspair a tha faoin is lapach soirbheachail idir.
Èifeachdas
- Dè an ìre gu bheil a h-uile càil a th’ ann a’ tighinn ri chèile? Tha an cothrom deasbaid/ceasnachaidh an dèidh nan òraidean cudromach. Feumaidh an dithis a th’ anns gach sgioba pàirt a ghabhail agus a
bhith a’ cuideachadh a chèile.
Britheamhan
Bheir na britheamhan an cuid chomharraidhean a-mach à 30. Bidh gach eileamaid – stoidhle, brìgh is èifeachdas – air an gabhail a-steach.
Bithear an dùil gum bi aithris sgrìobhte bho na britheamhan a' toirt mìneachaidh don luchd-labhairt a bhios cuideachail. Feumaidh na britheamhan
cuimhne a chumail gu bheil a' cho-fharpais a' toirt cothrom do dh'oileanaich an sgilean labhairt poblach a neartachadh agus gum bi na beachdan a
gheibh iad an teis mheadhan na dh'ionnsaicheas iad bhon deasbad.
An dèidh gach deasbaid, mus innis na britheamhan cò rinn an gnothach, thèid iarraidh air aon dhiubh breithneachadh dòigheil agus comhairle a thoirt
don luchd-labhairt.
Cha ghabh cur an aghaidh co-dhùnaidhean nam britheamhan.

robotstxt: allowed

filter: keep


text:
Dragh mu ghlainead uisge-snàimh
Tha uisge fìor ghlan aig nas lugha na an dàrna cuid de na tràighean-snàimh ann an Alba, a rèir rannsachaidh.
Thuirt Comann Glèidhteachais na Mara gun deach barrachd bacteria is bhìorasan dhan mhuir an-uiridh ri linn 's gun robh uisge trom againn.
Tha 109 tràighean-snàimh ann an Alba, agus tha an MCS ag ràdh nach eil a' mhuir fìor ghlan ach aig 42 dhiubh.
Tha a' bhuidheann ag aideachadh nach eil deuchainnean gan dèanamh aig tòrr de na tràighean as iomallaiche san dùthaich, agus mar sin nach eil fhios aca dè cho glan 's a tha a' mhuir mu thimcheall chosta na h-Alba gu lèir.
Ach, le inbhean glainneid ùra a' tighinn a-steach ann an 2015, tha a' bhuidheann charthannais ag ràdh gum faodadh cuid de thràighean a bhith air an dùnadh do shnàmhadairean mur am fàs iad nas glaine.
Tha a' bhuidheann ag iarraidh gun tèid oidhirp nas motha a dhèanamh airson stad a chur air truailleadh.


text:
Sgioba-Stiùiridh
An t-Ollamh Conchúr Ó Giollagáin
Tha Conchúr Ó Giollagáin air a chur an dreuchd mar Àrd-Ollamh Rannsachaidh na Gàidhlig aig Oilthigh na Gàidhealtachd agus Eilean agus mar Stiùiriche acadaimigeach air Soillse, Lìonradh Nàiseanta Rannsachaidh airson Glèidheadh agus Ath-bheothachadh na Gàidhlig.
Tha e stèidhte aig Ionad Nàiseanta airson Cànan is Cultar na Gàidhlig, Sabhal Mòr Ostaig UHI, san Eilean Sgitheanach.
Àrd-Ollamh Roibeard Ó Maolalaigh
Oilthigh Ghlaschu
Àrd-Ollamh Wilson MacLeòid
Oilthigh Dhùn Èideann
An Dr Michelle NicLeòid
Oilthigh Obar Dheathain
An Dr Gillian Rothach
Sabhal Mòr Ostaig
Gordon Wells
Manaidsear Pròiseict
Rannsaichean
An Dr. Marsaili NicLeòid
Tha mi nam eòlaiche sna saidheansan sòisealta, stèidhichte an Roinn na Gàidhlig agus Ceiltis aig Oilthigh Obar Dheathain. Tha na cuspairean rannsachaidh agam a’ gabhail a-steach poileasaidh is planadh cànain airson mhion-chànanan; dearbh-aithne na Gàidhlig; a’ bhuaidh a tha aig imrich air coimhearsnachdan na Gàidhlig, agus; na ceanglaichean eadar a’ Ghàidhlig agus leasachadh dùthchail.
Mus do thòisich mi an Roinn na Gàidhlig agus Ceiltis, thug mi còrr is deich bliadhna a’ rannsachadh atharraichean sòisealta agus eaconomaich an sgìrean dùthchail; le dreuchdan aig Colaiste Àiteachas na h-Alba, Oilthigh na Ban-Rìgh, Beal Feirste, agus Oilthigh Obar Dheathain. Ann an 2009, choisinn mi PhD an cruinn-eòlas bho Oilthigh Obar Dheathain air a’ chuspair ‘The Meaning of Work in the Gaelic Labour Market in the Highlands and Islands of Scotland’, air a mhaoineachadh le Comhairle Rannsachaidh Eaconomach is Sòisealta (ESRC) agus Iomairt na Gàidhealtachd ’s nan Eilean (HIE).
Tha mi à Srath Nabhair, Dùthaich ‘Ic Aoidh bho thùs.
Post-d: marsaili.macleod@abdn.ac.uk
An Dr Sìleas NicLeòid
Rinn Sìleas a’ chiad cheum aice (1ad Staatsexamen) ann an Cànanas is Litreachas na Gearmailtis agus na Beurla, agus ann an Oideachas aig Oilthigh Mhainz (A’ Ghearmailt) ann an 2006. Chuir i crìoch air teisteanas foghlam àrd ìre ann an Gàidhlig aig Sabhal Mòr Ostaig ann an 2007, mus robh i an sàs ann an teagasg agus rannsachadh pàirt-ùine (tro mheadhan na Gàidhlig) aig a’ cholaiste fhèin.
San t Sultain 2010 thòisich Sìleas air pròiseact rannsachaidh PhD làn-ùine, air a mhaoineachadh le Soillse. ‘S ann a bha i a’ sgrùdadh a’ cheangail eadar cànain agus cultar ann am foghlam tro mheadhan na Gàidhlig (FMG) agus mar a bhiodh buaidh aig an fhios a-steach a gheibh a’ chlann ceangailte ri sin tro FhMG air an cuid comasan agus beachdan cànain (fios a-mach).
Chuir i crìoch air a’ PhD san t Sultain 2013 agus tha i air a bhith ag obair mar neach-rannsachaidh ann an sgioba Shoillse bhon uair sin. ‘S e am prìomh phròiseact obrach anns a bheil Sìleas an sàs an-dràsta a bhith a’ sgrìobhadh leabhar stèidhichte air cuid de na toraidhean as cudromaiche às an tràchdas aice. Thathar an dùil gun tèid an leabhar sin — a tha gu sònraichte ag amas air luchd-leughaidh às na coimhearsnachdan fhèin, mar eisimpleir, luchd-teagaisg, pàrantan, oileanaich agus duine sam bith eile aig a bheil ùidh ann am FMG — fhoillseachadh as t samhradh 2014.
Luchd-rannsachaidh
Gòrdan Camshron
Tha Gòrdan Camshron na neach-rannsachaidh coimhearsnachd aig Soillse, ag obair air Pròiseact Rannsachaidh Gàidhlig nan Eilean.
Tha Gòrdan às a’ Chomraich bho thùs. Cheumnaich e bho Oilthigh Obar Dheathainn le ceum (le urram) ann an Gàidhlig, is fhuair e MA for-cheum ann an Cultar Dùthchasach is an Àrainneachd aig Sabhal Mòr Ostaig UHI ann an 2011; choisinn a chuid obrach, mar eisimpleir an trachdas rannsachaidh aige, air iasgach an sgadain leis an lìn-cuairteachaidh anns na h-Eileanan Siar, Duais Mhic an Tòisich airson sàr-obair acadaimigeach.
Pàdruig Moireach
Tha Pàdruig Moireach, a chaidh thogail leis a’ Ghàidhlig ann an Càrlabhagh, Eilean Leòdhais, air ceumnachadh bho SMO agus Oilthigh Obar Dheathain. Tha e a’ dèanamh rannsachadh air Gàidhlig am measg coimhearsnachdan nan eilean mar phàirt de phròiseact Shoillse.
Tamás Péterváry
’S e an t-uallach as motha a th’ air Tamás a bhith ag obair mar neach-taic rannsachaidh do Stiùiriche Shoillse, Prof Conchúr Ó Giollagáin.
Sgoilearan PhD Shoillse
An Dr Beth Cole
Bha Beth Cole na h-oileanach PhD aig Oilthigh Obar Dheathain. Tuilleadh fios mar an duilleag Bheurla.
Ciorstaidh NicLeòid
Tha Ciorstaidh NicLeòid na h-oileanach PhD aig Oilthigh Dhùn Èideann. Nì Ciorstaidh sgrùdadh air cleachdaidhean agus taghaidhean aig pàrantan cloinne òga a thaobh togail na Gàidhlig.
Cheumnaich Ciorstaidh ann an 2011 le MA (le Urram na Ciad Ìre) ann an Gàidhlig aig Oilthigh Ghlaschu. Thug i a-mach ceum maighstireachd MPhil aig Oilthigh Ghlaschu ann an 2012.
Catrìona NicNèill
Tha Catrìona NicNèill na h-oileanach PhD aig Sabhal Mòr Ostaig UHI.
Tha an rannsachadh aice air ‘Telebhisein na Gàidhlig agus clann òga: cuspairean ceangailte le brosnachadh/neo-bhrosnachadh phàrantan’.
Inge Birnie
Tha Inge Birnie na Sgoilear PhD aig Soillse ann an Oilthigh Obar Dheathain. Bidh an sgrùdadh rannsachaidh aice air “Cleachdadh cànain sa choimhearsnachd – ciamar a tha ideòlas cànan a’ toirt buaidh air poileasaidhean cànain agus cleachdadh’.
Donald Weir
Tha Dòmhnall Weir na oileanach PhD pàirt-ùine aig Colaisde a’ Chaisteil UHI.
Luchd com-pàirt
An Dr Nicola Carty
Bha Nicola Carty na h-oileanach PhD aig Soillse ann an Oilthigh Ghlaschu. A-nis tha i na neach-taic rannsachaidh aig an oilthigh.
An Dr Fiona O' Hanlon
Bha Fiona O’ Hanlon na rannsaiche aig Soillse ann an Oilthigh Dhùn Èideann. A-nis tha i na Chancellor’s Fellow aig an oilthigh.
An Dr Timothy Currie Armstrong
Bha Tim Armstrong na rannsaiche aig Soillse ann an Sabhal Mòr Ostaig. A-nis tha e na Àrd Òraidiche aig a’ cholaiste.
An Dr Marc MacConmhaoil
Bha Marc MacConmhaoil na rannsaiche aig Soillse ann an Oilthigh Ghlaschu. A-nis tha e na Mhanaidsear Pròiseict aig an oilthigh.
An Dr Stuart Dunmore
Rinn Stiùbhart Dunmore a chiad cheum aig Oilthigh Dhùn Èideann, anns an d’fhuair e Urram na Ciad Ìre ann an Ceiltis agus Cànanachas (2008), agus an sin thug e a-mach ceum maighstireachd ann an Ceiltis aig Oilthigh Oxford (2010). Na rannsachadh PhD, a bha air a mhaoineachadh le Soillse, rinn Stiùbhart sgrùdadh air buaidh foghlam tro mheadhan na Gàidhlig san fhad-ùine, a’ measadh cleachdaidhean, ideòlasan agus beachdan cànain a th’ aig inbhich a thòisich ann am foghlam bun-sgoile tro mheadhan na Gàidhlig eadar 1985 agus 1995.
Chuir Stiùbhart crìoch air a cheum dhotaireil ann an 2014, agus an uair sin dh’obraich e aig Oilthigh Ghlaschu fad 6 mìosan na neach-cuideachaidh iar-dhotaireil air a’ phròiseact CLAG (‘Comasan Labhairt ann an Gàidhlig’), a tha air a mhaoineachadh le Bòrd na Gàidhlig. San Dàmhair 2015 thòisich Stuart na Rannsaiche Shoillse Iar-dhotaireil aig Oilthigh Dhùn Èideann.
An Dr Cassie Smith-Christmas
Rinn Cassie BA ann an cànanachas aig The College of William and Mary ann an Virginia, Na Stàitean Aonaichte ann an 2006, is rinn i MA aig Universiteit Leiden, Òlaind ann an 2007, far an do sgrìobh i a tràchdas leis an tiotail ‘He Brought Home the English:’ Language Shift on the Isle of Skye, Scotland. Thug an tràchdas seo sùil air trì ginealaich ann an teaghlach Gàidhlig. B’ e an teaghlach seo cuideachd an cuspair den tràchdas PhD aice aig Oilthigh Ghlaschu (a chaidh a chur a-steach anns an Iuchar 2012) leis an tiotail ‘I’ve lost it now dè a bh’ agam: Language Shift, Maintenance, and Code-Switching in a Bilingual Family. Bha an tràchdas seo stèidhichte air clàraidhean den teaghlach mar a bha iad a’ bruidhinn gu nàdarrach san taigh, is b’e atharrachadh-cànain, no language alternation, am prìomh fhòcas san tràchdas.
Tha ùidh aig Cassie ann an sgrùdadh-còmhraidh, atharrachadh-cànain, pragmataig, cànan na cloinne, is mar a tha cànan ga chleachdadh gu nàdarrach. Cuideachd, tha ùidh aice ann an falbhanan do choimhearsnachdan na Gàidhealtachd is nan Eilean is tha i a’ sgrùdadh imrich anns an fhicheadamh linn. Tha ùidh shònraichte aice ann an clann air fàsdadh is clann a chaidh a chur air falbh às na dachaighean aca anns an Darna Cogadh.
An Dr Ùisdean MacIllInnein
Rugadh is thogadh Ùisdean MacIllInnein ann an Caol a’ Ghearasdain ann an Lochabar, ann an teaghlach Gàidhlig le parantan às na Hearadh. Tha taobh mòr aige ri Eilean na Sgarpa far an do rugadh is thogadh a mhàthair.
Thug Ùisdean a mach ceum ann an Cànanan Ceilteach ann an Oilthigh Glaschu anns na 70an agus DipED nuair a bha e a’ trèanadh na neach-teagaisg Gàidhlig. Chaidh e a dh’obair dhan BhBC ann an Inbhir Nis an dèidh ceithir bliadhna a’ teagasg agus chuir e seachad grunn bhliadhnaichean an dèidh sin na chraoladair air rèido agus telebhisean agus na sgrìobhadair air pàipearan naidheachd.
Thug e a-mach ceum PhD ann an Oilthigh Obair Dheathain ann an 1998 le tràchdas mu eilthireachd, spòrs agus cleachdaidhean nan Gàidheal. Bha e seachd bliadhna na Cheannard Conaltraidh aig companaidh aiseig Mhic a’ Bruthainn agus thòisich e na Cho-Rannsaiche aig Soillse ann an Sultain 2015 far am bi e ag obair air pròiseactan foghlaim agus craolaidh gu sònraichte, aig Oilthigh Dhùn Èideann.
Tha Ùisdean air a bhith an sàs ann am mòran bhuidhnean agus iomairtean Gàidhlig thar nam bliadhnaichean, leithid CNAG, MG Alba agus Bòrd na Gàidhlig, agus buidhnean saor-thoileach, ag obair còmhla riutha agus dhaibh. Tha e cuideachd air a bhith ag obair còmhla ri diofar Riaghaltasan air poileasaidh is gnìomhan an saoghal na Gàidhlig.
Tha a’ mhòr-chuid `s dòcha eòlach air mar chraoladair spòrs air camanachd, rugbaidh agus ball-coise air telebhisean agus rèidio. Tha e cuideachd na Cho-Phroifeiseantach aig Acadamaidh Spòrs Oilthigh Dhùn Èideann.
Pàirtichean aig Soillse
Ma tha neach-rannsachaidh sam bith le eòlas freagarrach ann an ath-bheothachadh mhion-chànanan airson taic a chur ri obair Shoillse na chom-pàirtiche rannsachaidh, nach lean sibh an ceangal seo.
Bòrd Stiùiridh
Bòrd Stiùiridh
Is e Iar-Phrionnsapal (Rannsachaidh) Oilthigh na Gàidhealtachd agus nan Eilean a bhios na Chathraiche air Bòrd Stiùiridh Shoillse.
Tha a’ Bòrd Stiùiridh air a’ riochdachadh le:
- Sgioba Stiùiridh Shoillse
agus le riochdairean bho:
- Bòrd na Gàidhlig
- Iomairt na Gàidhealtachd agus nan Eilean
- Comhairle Maoineachadh na h-Alba
- Riaghaltas na h-Alba
- Oifis Stiùiridh – Oilthigh na Gàidhealtachd agus nan Eilean
Àrd-chomataidh
Àrd-Chomataidh
Fiosrachadh mar an duilleag Bheurla.


text:
- TIOTAL
- Sanas Taigh-cluiche Inbhir Nis airson na bròn-chluiche 'Damon and Pythas'
- EXTERNAL ID
- Z_GB232_D313_97
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1850an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4830
- KEYWORDS
- taighean-cluiche
sanasan dealbhan-cluiche
sanasan taighean-cluiche
dealbhan-cluiche
bròn-chluich
baoth-chluich
òran
dannsa
cleasaichean
ban-chleasaichean
dràma
actairean
cluicheadairean
Tha an sanas seo de Thaigh-cluiche Inbhir Nis airson oidhche de chuirm aig Seòmraichean Lowe air Diluain 8mh Iuchair, 1850. Tha an oidhche a' tòiseachadh leis a' bhròn-chluich 'Damon and Pythas', a th'ann an còig earrannan. Tha achd de dh'òrain is dannsa, le eadar-chluich den ainm 'Diamond Cut Diamond' an dèidh sin.
Tha an oidhche a' tighinn gu crìch le dràma eile, 'Luke the Labourer', anns a bheil a' phrìomh charactar a' dol bho staid thruailleachd gu beartas, ach gur e caractar gràineil a th'ann fhathast.
Thòisich taisbeanadh na h-oidhche aig 8f agus bha prìsean nan suidheachan eadar sia sgillinn anns a' ghaileiridh agus dà thasdan anns na bocsaichean. Tha na briathran Laideann 'Vivat Regina' ('Beath' Fhada dhan Bhànrigh'), sgrìobhte aig bonn an t-sanais, mun Bhànrigh Bhictoria.
Chan eil e soilleir cuine a dh'fhosgail an Taigh-cluiche Rìoghail an toiseach, ach tha teisteanas ann a tha a' toirt taic dhan bheachd gu robh e ann ro 1826. Ghluais an taigh-cluiche gu Seòmraichean Lowe, air Sràid na h-Eaglaise, ann an 1849, agus ghluais e dha àite mu dheireadh, air Sràid na Bruaich, dà bhliadhn' deug thar fhichead an dèidh sin. Chaidh an Taigh-cluiche Rìoghail a sgrios le teine air madainn Dimàirt an t-17mh den Mhàirt 1931. Bha taisbeanadh Will Fyffe air fhosgladh an oidhche roimhe ach cha deach mòran de na propan aige neo an t-airgead a chaidh thoirt a-steach a lorg a riamh


text:
- TIOTAL
- Litir bho Mhghr. MacDhonnchaidh gu Mgr. MacLeòid
- EXTERNAL ID
- Z_GB1741_R31_4_45
- ÀITE
- Port Sgeire
- SGÌRE
- Tunga agus Fàrr
- SIORRACHD/PARRAIST
- CATAIBH: Fàrr
- DEIT
- 12 Am Màrt 1898
- LINN
- 1890s
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6331
- KEYWORDS
- cobhair bochdainn
Tormod MacAoidh
Leagsaidh NicAoidh
MacDhonnchaidh
Litir bho Mhghr. MacDhonnchaidh gu Mgr. MacLeòid co-cheangailte ri Tormod MacAoidh agus Croitear à Port Sgeireach.
Tha piuthar Mhghr. MhicAoidh air a bhith tinn air an leabaidh airson còig seachdainean. Tha Mgr. MacAoidh tinn cuideachd agus chan urrainn dha solarachadh dha a theaghlach, agus tha e air a bhith gun chomas obair airson bliadhna. Chan urrainn dha pàigheadh airson lighiche a bhith a' frithealadh a pheathar


text:
- TIOTAL
- Taigh-solais Rubha an t-Siumpain
- EXTERNAL ID
- HC_PLANNING_01_030_0782
- ÀITE
- Rubha an Tiùmpain
- SGÌRE
- Leòdhas
- SIORRACHD/PARRAIST
- ROS: Steòrnabhagh
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 13706
- KEYWORDS
- taighean solais
solais
loingeas
còmhdhail
sàbhailteachd
conacag
Tha Taigh-solais Rubha an t-Siumpain suidhichte anns an Rubha ann an Eilean Leòdhais. Ged a chaidh planaichean airson an taigh-solais seo a dhiùltadh an toiseach, chaidh cead a thoirt seachad mu dheireadh anns a' Chèitean 1879. Chaidh a thogail a rèir plana le Daibhidh Ailean Stevenson agus Teàrlach Stevenson agus bhathar a' meas gun cosgadh e £9,000. Bha sianar neach-gleidhidh taigh-solais stèidhichte ann. Bhiodh triùir den luchd-gleidhidh agus an teaghlaichean a' fuireach aig an taigh-solais le cuideachadh bho neach-taic às an àite agus air uairibh bho dhithis luchd-gleidhidh à baile faisg air làimh.
Tha conacag ceothaidh ann an Rubha an t-Siumpain cuideachd. Chaidh seo a sheirm airson a' chiad uair ann an 1956 leis a' phrionnsa Teàrlach a bha seachd bliadhna a dh'aois aig an àm. Tha Bòrd Taighean-solais a' Chinn a Tuath a' cumail suas an taigh-solais agus chaidh a dhèanamh fèin-obrachail ann an 1985. Chaidh cuid de thogalaichean an taigh-solais a reic agus tha taigh-chat is taigh-chon a-nis ann


text:
- TIOTAL
- Foillseachaidhean Taghaidh, 1874: "Gu Luchd-obrach Inbhir Nis", litir a' toirt taic do Theàrlach Friseal Mac an Tòisich, àireamh 1
- EXTERNAL ID
- Z_QZP40_2915_P025
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8944
- KEYWORDS
- taghaidhean
poilitigs
luchd-poilitigs
pàrtaidhean poilitigeach
Tha an litir gun ainm seo, a chaidh fhoillseachadh re iomairt Taghaidh Coitcheann 1874 ann an sgìre-taghaidh Bailtean Inbhir Nis, ag iarraidh air luchd-bhòtaidh a' chlas-obrach taic a thoirt do Theàrlach Friseal Mac an Tòisich, fear de dhithis thagraichean Libearalach. Tha an t-ùghdar a' mìneachadh gur e seo a' chiad taghadh a tha a' cleachdadh baileat dìomhair agus mar sin, gum faod luchd-bhòtaidh na beachdan aca a chur an cèill gun eagal a bhith orra ro na dhèanadh an luchd-fastaidh. Thathar a' cur às leth Mhic an Tòisich an Ràthaig Mhòir gun do bhris e na geallaidhean aige gum feuchadh e ri àrdachadh fhaighinn ann an tuarastal luchd-obrach na rèile agus gum feuchadh e ri feabhas a chur air libhrigeadh a' phuist. Thathar ag ràdh gu bheil teist dearbhte aige a thaobh na rinn e gus beartas ath-riarachadh don luchd-obrach agus a thaobh na rinn e gus am baile a dhèanamh nas bòidhche agus nas beartaiche. Bha Friseal Mac an Tòisich airson còir-bhòtaidh a thoirt do luchd-saothrach àiteachail, poileasaidh ris nach robh Fear an Ràthaig Mhòr ag aontachadh.
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach) - 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais


text:
Naidheachdan bho ChLAS 10/2016
Naidheachdan bho Chomann Luchd-Teagaisg Luchd-Teagais
Aithisg Bhliadhnail a’ Chathraiche 2016
Feasgar math dhuibh uile agus fàilte gu Coinneamh Bhliadhnail Chomann Luchd-Teagaisg Àrd-Sgoiltean. Tha sinn air leth toilichte a bhith aig an Alltan a-rithist airson coinneachadh agus bu chaomh leam taing a thoirt gu Stòrlann airson an cuid fialaidheachd ann a bhith a’ cur rum air doigh dhuinn.
Tha sinn air a bhith an sàs gu soirbheachail ann an iomadh rud a-rithist am bliadhna. Tha an co-fharpais sgriobhaidh againn a’ dol bho neart gu neart le meudachadh anns an àireamh de sgoilearan a tha a’ gabhail pàirt.
Tha tidsearan air a bhith an sàs anns an sgeama treòrachaidh againn a-rithist am bliadhna, agus tha sinn air beachdan thidsearan a thogail gu làidir agus gu tric.
Chosg sinn latha as t-samhradh a’ cruthachadh fiolm gus CLAS a shanasachadh. Aig an aon àm fhuair sinn fhìn beagan a bharrachd eòlas air fiolmadh agus tha sinn an dòchas taic a thoirt do thidsearan no do sgoiltean eile, ann a bhith a’ dèanamh filmichean iad fhèin a bhiodh nan goireasan do thidsearan.
Bha CLAS air an riochdachadh aig coinneamh airson an e-sgoil ùr a tha gus fosgladh agus tha seo mar chomharra air cho taiceil sa tha CLAS a thaobh beachdan thidsearan.
Bu chaomh leam togail a-nochd air cho taiceil sa tha muinntir a’ chomataidh air a bhith tron bhliadhna mu dheireadh agus dha rìreabh tro iomadach bliadhna a chaidh seachad. Feumaidh sinn cuimhneachadh gu bheil CLAS air a ruith le tidsearan, airson tidsearan gus ar guthan a dhèanamh nas eifeachdaich. As aonais tidsearan a tha deònach pàirt a ghabhail, bhiodh an obair fada nas duilghe. Tha dithis on chomataidh ris a bheil mi airson taing sònraichte a thoirt seachad a-nochd air sgàths gu bheil iad a’ tighinn bhon a’ chomataidh am bliadhna. Tha Dòmhnall MacLeòid air a bhith ag obair leinn airson 4 bliadhna agus tha e air a bhith air leth taiceil anns an ùine sin le bheachdan, le ghliocais agus leis an eòlas teicneòlach aige. Ghabh e thairis am blog againn agus tha sin a-nis aig ìre far a bheil e na ghoireas agus na mheadhan buileach taiceil dhuinn. A-thuilleadh air Dòmhnall, tha mi airson taing sònraichte a thoirt do Steven Greumach a tha air a bhith na Ionmhasair air a’ chomataidh airson iomadh bliadhna thrang. Chan e Gàidhlig a bha Steven a’ teagasg aig a’ cheann thall ach Maths, ach bha obair a’ chomataidh air còrdadh ris a leithid ‘s gun do lean e air adhart leinn, gar cumail ceart agus a’ cumail suil air na sgillinnean fad bhliadhnaichean. ‘S e Steven a chur am blog againn air bhog anns a’ chiad àite mus do ghabh Dòmhnall ris. Tha iomadh sgil agus tàlant aig Steven a bhios sinn ag ionndrainn gu mòr nuair a dh’fhàgas e. Mar sin, tha mi airson taing oifigeil a thoirt dha Steven agus do Dhomhnaill a-nochd airson an obair a rinn iad còmhla rinn agus bidh sinn a’ guidhe a h-uile soirbheas dhan dithis aca anns na bliadhnaichean fada a tha romhpa.
Tha sin a’ fagail bearn no dhà air a’ chomataidh airson tidsearan ùra a thighinn nar cuideachd às a seo a-mach. Ged a tha beagan obair ann do dhaoine a bhios a’ gabhail pairt ann an comataidh, chan eil an obair gun tlachd agus gu dearbha fhèin tha e uabhasach tlachdmhor a’ cur barrachd eòlas air na tidsearan a bhios a’ frithealadh na coinneamhan. Mura biodh sin, cha bhithinn fhìn air leantainn ris cho fada! Tha mi mothachail gu-ta gu bheil beatha-sgoile aig tidsearan a’ fàs nas trainge gach latha agus tha e doirbh do chuid
faighinn às an sgoil gus tachartas mar an t-Alltan a fhrithealadh. Mar sin bu choir dhuinn ‘s dòcha barrachd oidhirp a dhèanamh ann a bhith a’ toirt cuireadh do thidsearan tighinn air a’ chomataidh on seo a-mach. Tha fios againn gun còrdadh e gu mòr ri tidsearan agus gum faigheadh iad a cheart uidhir à CLAS sa bhiodh iad a’ cur ris. ‘S e cothrom agus tlachd a th’ann a bhith mar phàirt de ChLAS agus tha mise glè thoilichte gu bheil mi mar phàirt dheth.
Mòran taing airson a bhith an seo còmhla rinn a-nochd.
Catriona Nic a’ Phì
Cathraiche, Comann Luchd-Teagaisg Àrd-sgoiltean.
Stiùireadh Reachdail airson Foghlam Gàidhlig
Tha Bòrd na Gàidhlig a’ foillseachadh Stiùireadh Reachdail airson Foghlam Gàidhlig fo Achd na Gàidhlig (Alba) 2005 agus a’ leudachadh air na cumhachan Gàidhlig ann an Achd an Fhoghlaim (Alba) 2016. Fiosrachadh am fad an-seo:
http://www.gaidhlig.org.uk/bord/home-2/co-chomhairleachadh-dreachd-den-stiuireadh-reachdail-airson-foghlam-gaidhlig
**Tha an co-chomhairleachadh a’ dùnadh a-maireach (1 Samhain 2016)**
Goireasan airson Compiutaireachd
Tha goireasan ann an Gàidhlig airson compiutaireachd aig ìre bun-sgoil air làrach CAS Barefoot: http://barefootcas.org.uk/my-curriculum-scotland/
Fiosrachadh bho Foghlam Alba mu mheasadh ann an Gàidhlig
https://blogs.glowscotland.org.uk/glowblogs/eslb/2016/09/11/assessing-progress-and-achievement/
Teisteanas Ceannardais Gàidhlig
http://www.socialenterprise.academy/scot/whats-on/gaelic-medium-leadership-award-142
Conference on Gaelic Education: Transitions to secondary
SCILT and Gaelic Education
Naidheachdan 03.16
- a range of educational seminars
- language classes
- live forums
- cultural performances.
Ceitidh Computer Voice
Ceitidh is the world’s first Scottish Gaelic computer and is available here. The Gaelic voice can be used to: read Gaelic web sites, ebooks, textbooks, SQA exam papers and other curriculum resources; check writing, emails, and social media posts. The voice will be particularly helpful for Gaelic speakers with dyslexia, reading difficulties and visual impairment, but it should also be useful for anyone learning or working in Gaelic.
Naidheachdan bho Foghlam Alba 01.16
Briefings on Gaelic Education
The latest Briefing is available at:
GAELIC EDUCATION BRIEFING
Naidheachdan bho Foghlam Alba 06/15
More information
More information
Measgachadh Naidheachdan
The Scottish Voice
- The Scottish Voice is a computer ‘text-to-speech’ programme to assist with reading electronic books;
- PDF files (such as SQA exam papers); worksheets and other documents in Microsoft Word and
- create audio files using the voice. This is being developed to assist with Gaelic text. The new Gaelic voice will be available to schools from The Scottish Voice website for the start of the 2015-16 academic session. This will help learners with additional support needs and also all learners to read web sites, documents, or to check and proof-read their own letters or emails. The voice will be licensed for use by Scottish schools, colleges, universities, local and national government agencies, NHS units and for use at home by pupils and staff. It is funded by The Scottish Government Gaelic and Scots Unit; Scottish Funding Council; Scottish Qualifications Authority and Bòrd na Gàidhlig.
Stuthan-teagaisg agus Naidheachdan
Tha stuthan-teagaisg air an duilleag ‘Stòrasan’ dha buill ChLAS.
Na measg:powerpoints & duilleagan-obrach airson clasaichean
- Creideamh & Moraltachd
- Nuadh-Eòlas
- Foghlam Pearsanta & Sòisealta
- Gàidhlig (Fileantaich & Luchd-ionnsachaidh).
Feumar facal-faire airson faighinn gu na goireasan seo. Tha a h-uile ball a’ faighinn facal-faire as ùr gach bliadhna. Airson tuilleadh fiosrachaidh cuir post-d thugainn tron làrach.
https://clas123.wordpress.com/159-2
NAIDHEACHDAN BHO SCILT (Scotland’s National Centre for Languages) an-seo:
http://www.scilt.org.uk/Default.aspx?tabid=1299
Fiosrachadh bho SCILT mu cho-fharpais
“We are now looking for expressions of interest from schools teaching Gaelic learners for our Word Wizard competition.
I would be extremely grateful if you could forward this e-mail to any schools who may be interested in taking part in this competition.
An information pack will be sent to schools who register their interest, and first stage of word lists will then follow.
Please contact my colleague, Alice Lister, to register interest: Alice.lister@strath.ac.uk
Many thanks for helping promote this competition.”
Goireasan airson Foghlam tro mheadhan na Gàidhlig
1.1 Annotated exemplification of the early level in Gaelic Medium Education
This work forms a part of the Assessing Progress and Achievement professional learning resource and generally uses the Significant Aspects of Learning, identified in this resource, to guide exemplification. Practitioners involved in this exercise have compiled examples of learners’ work and other evidence to show what they are able to do at the early level of literacy and Gàidhlig. It is anticipated that this resource could be used by practitioners to provide a focus for professional dialogue.
1.2 The following learning resources are now published to support the senior phase:
- National 3, 4, 5 and Higher Gàidhlig
- National 3, 4, 5, Higher Gaelic (Learners)
- National 4, 5, Higher GM mathematics
- National 3, 4, 5 GM Lifeskills mathematics
- National 3, 4, 5 and Higher GM geography
- National 3, 4, 5 and Higher history
- National 3, 4, 5 and Higher GM modern studies.
- Education Scotland: Professional Focus Papers
- Education Scotland: Professional Focus Papers for Gaelic (Learners) and Gàidhlig as well as other subjects.
1.3 We are now focusing on producing some support materials for the Advanced Higher. Schools and education authorities are invited to advise Education Scotland of the subjects that they are offering in the senior phase through the medium of Gaelic. Based on responses we will receive, we will translate learning materials that Education Scotland will be commissioning. Education Scotland acknowledges the co-operation of education authorities in sharing materials they themselves have produced for the new qualifications and are made available on our website. Please also advise us of possible writers for support materials.
1.4 Route Maps for Higher now available: Education Scotland, in partnership with the SQA, has now published route maps for all Higher qualifications, providing a sequenced list of main messages and links to resources. These route maps have been produced in response to teacher requests for more streamlined and simplified guidance on delivering the new qualifications.
1.5 An Cogadh Mòr (1914-18)
Please visit the Education Scotland website for resources to support learning in Gaelic Medium Education about World War I. These resources include looking at the causes of the war, stories from veterans and reflections on the impact of the conflict.


text:
Crainn-ghaoithe sgoiltean dheth
Chaidh crainn-ghaoithe aig 16 sgoiltean air Ghàidhealtachd a chur dheth is iomagain ann mu phlanaichean air an son agus mar a chaidh an cur an sàs.
Dh'iarr Comhairle na Gàidhealtachd rannsachadh.
Tha seo a' tighinn às dèidh do chomhairlichean agus am mòr-shluagh draghan a thogail.
Thuirt an t-ùghdarras nach tèid na crainn a chur gu dol a-rithist gus an tèid làn-sgrùdadh a dhèanamh air sàbhailteachd.
Tha seo a' toirt buaidh air àrd-sgoiltean Chùil Lodair, Dhòrnaich agus Gheàrrloch, agus na bun-sgoiltean a leanas: Bàgair, Crossroads, Baile a' Chaisteil, Pultneytown, Tuath, Deas, Sgoraig, an t-Inbhir, Innis an Lìon, An Stòr, Ath Tharracaill, An Tuilm agus Eige.


text:
Bail' Ùr an t-Slèibh 3 Caol Bhòid 0
Thill Cupa na Camanachd gu Bail' Ùr an t-Slèibh is an sgioba a' soirbheachadh 3-0 an aghaidh Chaol Bhòid sa Ghearasdan.
Thòisich sgioba Thaigh na Bruaich - a bha a' dìon a' chupa - gu làidir ged nach deach aca air deagh chothroman sam bith a chruthachadh.
Ghabh iad aithreachas airson sin às dèidh 14 mionaidean is Am Bail' Ùr a' dol air thoiseach le tadhal bho astar bhon sgiobair aca, Jamie Robinson.
Grèim
Ghabh Am Bail' Ùr grèim air a' ghnothach às dèidh sin son a' mhòr-chuid den chiad là is bhiodh iad air tadhail a bharrachd a chur mura b'e Coinneach Dòmhnallach eadar na puist do Chaol Bhòid.
Thòisich na Deasaich na b' fheàrr a-rithist às dèidh letheach ùine agus a-rithist chaill iad tadhal nuair a bha làmh an uachdair aca, Glenn Mac an Tòisich an turas seo às dèidh leth uair a thìde le tadhal a chruthaich e dha fhèin.
Chum Caol Bhòid orra ach cha robh coltas ann gun robh gu leòr aca son faighinn air ais dhan gheama is chuir Danny MacRath crìoch air a' ghnothach leis an treas tadhal ann an 85 mionaidean.
Am Bail' Ùr gu math airidh air a' chupa is iad pìos math air thoiseach ann an geama nach do ràinig an ìre 's dòcha a bha mòran a' sùileachadh.
Air leth
Là air leth gu sònraichte do sgiobair a' Bhail' Ùir, Jamie Robinson, a thog duais shàr-chluicheadar a' gheama cho math ri Cupa na Camanachd fhèin.
Abair tlachd dha às dèidh dha càirt dhearg fhaighinn nuair a chaill Am Bail' Ùr ri Caol Bhòid ann an Cupa MhicAmhlaidh bho chionn mìos.
Bidh aithreachas air Caol Bhòid is iad car truagh ann an geama cho mòr is ceist cuideachd mu chruth na sgioba.
Tha beagan obrach aca a-nise anns na seachdainnean ri tighinn gus dèanamh cinnteach gun cum iad an t-àite aca sa Phrìomh Lìog.
Sàsaichte
Tha Am Bail' Ùr a-nise air Cupa na Camanachd a bhuannachadh 30 turas agus le prìomh dhuais na spòrs agus a' Phrìomh Lìog aca air an t-seusan seo bidh iad tuilleadh is sàsaichte leis a' bhliadhna aca.
Rinn iad beagan eachdraidh cuideachd is iad a' dol tro Chupa na Camanachd gun tadhal a chall.
'S iad dìreach an darna sgioba a tha air sin a dhèanamh - 90 bliadhna às dèidh mar a chaidh dhan Fhùrneis ann an 1923.


text:
Beachd bho Ruairidh Moireach
9 An t-Sultain 2014 Ùraichte aig Ùraichte aig
Tha an t-seann Phrìomhaire Gòrdan Brown air clàr-ama a mhìneachadh airson barrachd chumhachdan a thoirt do Phàrlamaid na h-Alba ma dhiùltas an luchd-bhòtaidh neo-eisimeileachd.
Tha ceannardan nan trì prìomh phàrtaidhean a tha a' cur taic ris an Aonadh - Ceannard nan Làbarach ann an Alba, Johann NicLaomainn; Ceannard nan Tòraidhean ann an Alba, Ruth Davidson; agus Ceannard nan Lib-Deamach ann an Alba, Uilleam Rennie - air an taic a chur ris a' chlàr-ama.
Bhruidhinn Iain Macaonghais ri Ruairidh Moireach, a tha a' riochdachadh na h-iomairt Nas Fheàrr Còmhla.
An toiseach, dh'fhaighnich e dha, an robh càil às ùr aig Mgr Brown ri radh?


text:
"Dleastanas" ùr mu fhoghlam Ghàidhlig
Tha Riaghaltas na h-Alba an dùil dleastanas ùr a chur air ùghdarrasan ionadail air feadh Alba a thaobh mar a dhèiligeas iad ri foghlam tro mheadhan na Gàidhlig.
Stèidhichidh Bile ùr an Fhoghlaim, a dh'fhoillsich iad an t-seachdain seo, pròiseas tro am feum comhairlean a dhol ma gheibh iad iarrtas airson aonadan Gàidhlig a chur air chois.
Cuiridh am Bile cuideachd dleastanas air Bòrd na Gàidhlig stiùireadh oifigeil a dheasachadh agus fhoillseachadh air fòghlam Gàidhlig, agus chuireadh e dleastanas air ùghdarrasan ionadail foghlam Gàidhlig a shanasachd agus a bhrosnachadh anns an sgìre aca.
Ach tha cuid de luchd-iomairt ag ràdh gur e briseadh dùil a th' anns a' Bhile, oir nach eil e ag ràdh gum feum comhairlean aonadan Gàidhlig a stèidheachadh ma tha iarrtas ann - dìreach gum feum iad èisteachd a thoirt dhan iarrtas.
Èisteachd air a' char as lugha
Tha e air fhàgail an urra ri comhairlean fhèin a bheil iad a' dol a choileanadh an iarrtais sin, ged a tha am Bile ag ràdh gum feum comhairlean a' Ghàidhlig a bhrosnachadh.
Tha an Riaghaltas ag aideachadh nach eil am Bile a' stèidheachadh còir do phàrant sam bith air foghlam tro mheadhan na Gàidhlig.
Ach tha iad ag ràdh gur e rùn a' Bhile gun stèidhich comhairlean aonadan Gàidhlig far a bheil iarrtas reusanta ann.
A' freagairt chasaidean nach cuir an lagh ùr dleastanas laghail air comhairle aonad a stèidheachadh ma tha iad fhèin a' smaoineachadh nach bu chòir dhaibh, thuirt Ministear an Fhoghlaim, Alasdair Allan, gun dèan am Bile cinnteach gum faigh pàrantan èisteachd, air a' char as lugha.
"Tha mise a' coimhead air ais ri suidheachaidhean far nach robh comhairlean agus pàrantan a' bruidhinn ri chèile agus far nach robh siostam ann airson na beachdan a tha aig pàrantan a thoirt seachad, 's bithidh an siostam sin ann a-nis.
"Tron t-siostam seo, bidh fhios againn cò tha ag iarraidh aonad Gàidhlig, bidh fianais ann," thuirt an Dr Allan.
Fon lagh ùr, 's e pàrant aon leanaibh sònraichte, fo aois sgoile, a chuireadh iarrtas gu comhairle, 's dh'fheumadh iad fianais a thoirt seachad gun robh clann eile anns an sgìre, den aon aois, ga iarraidh cuideachd.
Far an tèid a dhearbhadh gu bheil còignear chloinne no barrachd ann an coimhearsnachd shònraichte ag iarraidh a dhol gu foghlam tro mheadhan na Gàidlig anns an aon bhliadhna, dh'fheumadh a' Chomhairle làn-sgrùdadh a dhèanamh air an iarrtas.
Feumaidh comhairlean co-dhùnadh a bheil no nach eil iad a' dol a thoirt foghlaim tro mheadhan na Gàidhlig seachad, agus adhbharan a' cho-dhùnaidh fhoillseachadh ann an aithisg phoblaich taobh a-staigh deich seachdainnean.


text:
Taigh-staile na Hearadh a' fosgladh
Fosglaidh Taigh-Staile na Hearadh gu h-oifigeil Diardaoin, ged nach fhosgail e dhan phoball chun na h-ath-mhìos.
Cha do thòisich iad a' dèanamh deoch-làidir fhathast.
Thug e bliadhnachan an ìre seo a ruighinn, agus bidh cèilidh aca Oidhche Dhiardaoin airson am fosgladh a chomharrachadh.
Gheibh ceud duine aig a bheil ceangal ris a' phròiseict cuireadh gu cuirm-fosglaidh Diardaoin, le tachartas sònraichte ga chumail tràth feasgar.
Na bu thràithe air a' mhios, thagh an taigh-staile daoine anns a' choimhearsnachd airson an t-uisge-beatha aca a sgrùdadh.
Oidhche Dhiardaoin, fosglaidh an taigh-staile a dhorsan do mhuinntir na Hearadh san fharsaingeachd, le cothrom deoch fhaighinn, sùil a thoirt timcheall, agus cèilidh.


text:
Naidheachdan 11:00m
1 An Dàmhair 2015 Ùraichte aig Ùraichte aig
Drabastachd Chloinne
Tha rannsachadh poblach a' tòiseachadh an-diugh mu chasaidean de chùisean eachdraidheil de dhrabastachd an aghaidh chloinne aig dachannan cloinne, ospadail agus sgoiltean còmhnaidh ann an Alba. Dh'innis Riaghaltas na h-Alba san Dùbhlachd an-uiridh gum biodh an rannsachadh ann. Cha deach panal fhastadh fhathast, agus tha gearainnean ann gu bheil am pròiseas a' toirt ro fhada.
Siria
Bidh còmhraidhean ann an-diugh eadar feachdan nan Stàitean Aonaichte 's na Ruis gus an seachainn iad a chèile nuair a tha iad a' toirt ionnsaigh bhon adhair air targaidean ann an Siria. Thòisich an Ruis a' leigeil bhomaichean air feachdan na Stàite Ioslamaich an-dè, ach tha dragh air na h-Aimeireaganaich gu bheil an Ruis ag amas air reubaltaich a tha a' sabaid an aghaidh a' Chinn-Suidhe Assad, seach air saighdearan IS. Thuirt an RAF nach tug ionnsaighean na Ruis buaidh sam bith gu ruige seo air an obair sa bheil itealain chogaidh Bhreatainn an sàs.
Corbyn
Tha Jeremy Corbyn ann an Alba an-diugh airson a' chiad uair mar cheannard air na Làbaraich. Tha e ag ràdh gu bheil e mar phrìomh amas aige luchd-bhòtaidh a tharraing air ais bhon SNP. Thuirt an SNP gum bu chòir do Mhgr Corbyn air a thuras a dh'Alba innse gu follaiseach dè seasamh nan Làbarach air armachd niuclasach Trident.
Bile an Fhoghlaim
Gheall Riaghaltas na h-Alba molaidhean a dh'aithghearr a bheir cothrom nas fheàrr do phàrantan air foghlam tro mheadhan na Gàidhlig. Tha gearain ann nach eil Bile an Fhoghlaim a tha a' dol tron Phàrlamaid an-dràsta làidir gu leòr. Chan eil dùil gun toir an Riaghaltas seachad làn-chòir laghail air foghlam Gàidhlig, ach gum bi neartachadh sa Bhile a thèid ceum nas fhaisge air sin.
Michelle NicThòmais BP
Chuir Michelle NicThòmais, am Ball SNP ann an Westminster air a bheil ceistean mu a cuid gnothachais, fios air na Poilis ag innse gu bheil i deònach an cuideachadh le an rannsachadh. Thuirt ise nach do rinn i dad ceàrr. Dh'èirich a' chùis an dèidh rannsachaidh mu reic agus ceannach thogalaichean ann an Dùn Èideann. Thuirt fear-lagha Ms NicThòmais, Aamer Anwar, gum bu chòir do dhaoine a bhith faiceallach nach toir iad buaidh air dhòigh sam bith air rannsachadh poilis a tha fhathast a' dol air adhart.
Eachdraidh Chèile
Thàinig sgeama gu bith an Alba an-diugh a tha a' toirt cead do dhaoine air fiosrachadh mu eachdraidh càraid. Tha seo an dèidh sgeama pìleat ann an Obar Dheathain agus ann an Siorrachd Àir, fo an deach innse do chòrr is 20 duine gun robh fòirneart ann an eachdraidh an cèile. Chaidh an lagh, Clare's Law, a stèidheachadh ann an Sasainn agus anns a' Chuimrigh an-uiridh, air ainmeachadh air Clare Wood, boireannach a chaidh a mhurt le fear air an robh i a' suirighe aig aon àm.
Bun-sgoil Bheinn Uais
Dh'iarr Àrd-Oifigeach Chomhairle na Gàidhealtachd, Steve Barron, leisgeul an ùghdarrais a ghabhail airson fàileachadh ann an togail na bun-sgoile ùire do Dhrochaid Sguideil agus Baile Màiri air taobh sear Rois. Chosg bun-sgoil ùr Bhein Uais, a dh'fhosgail anns an Damhair ann an 2012, cha-mhòr £1m nas motha na bha dùil. Bha i ceithir mìosan air dheireadh, agus tha gearain ann air cho dona 's a tha an obair-togail.


text:
Nì MG ALBA dìon air prògraman BBC Alba
Thuirt MG ALBA gun cuir iad dìon air prògraman air BBC Alba, a dh'aindeoin 's gu bheil iad air taic-airgid a bha a' tighinn bho Riaghaltas Westminster a chall.
Thuirt Stiùiriche Leasaiche MG ALBA, Iseabail Nic an t-Sagairt, gum biodh iad a' feuchainn ri bhith nas èifeachdaiche mar bhuidhinn.
Nochd e Diardaoin nach biodh Roinn a' Chultair, nam Meadhanan agus an Spòrs, an DCMS, tuilleadh a' leantainn le £1m sa bhliadhna a bha iad a' toirt do BhBC Alba.
Chaidh £2m a thoirt seachad eadar 2014 is 2016, taic-airgid a dh'fhoillsich Danny Alexander nuair a bha e na Àrd-Rùnaire air Roinn an Ionmhais.
Tha a' mhòr cuid de dh'airgead BBC Alba a' tighinn bho Riaghaltas na h-Alba agus bhon BhBC fhèin.
"Briseadh-dùil"
Thuirt Iseabail Nic an t-Sagairt gur e briseadh-dùil a bh'ann do MG ALBA leis gu robh iad air a bhith a' dèanamh argamaidean ri ministearan agus oifigich an Riaghaltais.
Ach chaidh togail air a' mhì-chinnt a tha a' cuairteachadh suidheachadh-craolaidh na Rìoghachd Aonaichte an-dràsta.
"Feumar smaoineachadh air a' cho-theacsa; 's e àm gu math cugallach a th'ann an dà chuid a thaobh airgead agus a thaobh craoladh", thuirt Iseabail Nic an t-Sagairt.
"Bidh sinne a' cumail a' dol a' bruidhinn ri DCMS a thaobh an t-suim airgid seo, ach cuideachd a thaobh na tha am BBC a' cur gu ruige BBC ALBA", thuirt i.
Co-chomhairle
Tha seo a' tighinn agus co-chomhairle air a bhith a' dol air cairt rìoghail a' BhBC.
Dh'iarradh MG ALBA gum biodh barrachd phrògraman ùra air an cruthachadh leis a' BhBC airson co-ionannachd a bhrosnachadh cuide ri seirbheisean mion-chànain eile.
Chuir iad seo an cèill ann an litir fhosgailte san t-Sultain.
Ach tha mì-thoileachas air a bhith a' cuairteachadh co-dhùnadh Roinn a' Chultair, nam Meadhanan agus an Spòrs.
Chaidh ath-chuinge a thòiseachadh mar-thà a' cur ìmpidh air Rùnaire a' Chultair beachdachadh a-rithist air an taic-airgid a thilleadh.


text:
Suirbhidh Mòr na Gàidhlig
Thèid rannsachadh a dhèanamh gus faighinn a-mach ciamar as urrainn dha na meadhanan togail a thoirt dhan Ghàidhlig.
'S e Bòrd na Gàidhlig agus MG ALBA a th' air cùlaibh Suirbhidh Mòr na Gàidhlig.
"'S e rannsachadh a th' ann a choimiseanaich Bòrd na Gàidhlig agus MG ALBA còmhla," thuirt Alasdair MacCaluim, a tha an sàs ann.
"Bha iad airson faighinn a-mach dè an ceangal a bh' ann eadar na meadhanan Gàidhlig - sin rèidio, TBh agus an eadar-lìon - agus brosnachadh a' chànain agus ionnsachadh a' chànain.
"Tha iad airson faighinn a-mach a bheil buaidh aig TBh 's rèidio 's an eadar-lìon air na tha daoine a' cleachdadh de Ghàidhlig, agus air na sgilean Gàidhlig a th' aca.
"Bidh an rannsachadh a' coimhead air daoine aig a bheil Gàidhlig gu fileanta, air luchd-ionnsachaidh agus cuideachd air daoine a tha a' coimhead air BBC ALBA aig nach eil Gàidhlig."


text:
- TIOTAL
- Ministearan an Dealachaidh. Seanadh Earra-ghàidheil 1
- EXTERNAL ID
- Z_QZP40_21935_P803
- DEIT
- 1893
- LINN
- 1840an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 10394
- KEYWORDS
- eaglaisean
An Dealachadh
An Eaglais Shaor
Eaglais Stèidhichte
clèireachd
Bha Achd Chùl-taic 1712 a' feuchainn ri siostam cùl-taic a thoirt air ais gu Eaglais na h-Alba. Bha seo a' ciallachadh gur e uachdaran an fhearainnl, no an Neach-taice, a bha a' taghadh ministear airson na h-eaglais, is nach e na daoine. Cha robh seo idir a' còrdadh ri na coithionalan, oir cha robh math na h-eaglaise aig an neach-taice san amharc ro thric. Thug a' chomhstrì seo sgaradh dhan eaglais ann an 1843. Choisich mu 500 ministear a-mach à Àrd-Sheanadh Eaglais na h-Alba a chum Eaglais na h-Alba Shaor a chruthachadh (chaidh an t-ainm atharrachadh gu Eaglais Shaor na h-Alba a-rithist.
Tha an liosta seo de mhinistearan a dh'fhàg an Eaglais Stèidhichte ann an 1843 a' sealltainn an fheadhainn à Seanadh Earra-ghàidheil.
Clèir Dhun Omhainn is Inbhir Aora.
Clèir Chinn Tìre.
Clèir Ìle.
Clèir Latharna is Muile.
'Annals of the Disruption; with extracts from the narratives of Ministers who left the Scottish Establishment in 1843', leis an Urr Tòmas MacGilleDhuinn


text:
Prasodimium
'S e eileamaid cheimigeach a tha ann am prasodimium le samhla Pr agus àireamh atamach 59.
'S e meatailt bog agus lantanach a tha ann. Mar is trice tha co-thàthaidhean prasodimium uaine.
Eachdraidh[deasaich | deasaich an tùs]
Ann an 1885 sgaraich Carl Auer von Welsbach prasodimium agus neodimium à didimium. Dh'ainmich e e prasodidimium, às a' fhacal Greugach πpάσιvoς, "uaine".
Cleachdadh[deasaich | deasaich an tùs]
Cleachdar prasodimium còmhla ri neodimium ann am magnatan is ann an glàinne didimium, agus ann an aloidhean còmhla ri magnesium airson itealain.


text:
Dàibhearan poilis a' cuideachadh ann an iomairt Gheàrrloch
Thèid dàibhearan bho Phoilis Roinn a' Mhonaidh an sàs anns an rannsachadh airson fhir a chailleadh anns an tubaist chanù sa mhuir faisg air Geàrrloch air an deireadh-sheachdain.
Tha dùil gun deach Eoghainn Peutan, aois 32, agus a bhuinneadh don Mhanchainn, a bhàthadh nuair a chur a' churach car agus sianar air bòrd.
Chaidh a dhithis mhac, Eoghainn òg agus Jamie a bhàthadh, cuide ri nighean còig bliadhna de dh'aois, Gracie NicAoidh.
Fhuair dithis eile, athair agus piuthair Gracie, às an tubaist beò.
Shnàimh iadsan chun a' chladaich, agus chuir iad fios air na Maoir-Chladaich.
Bha sianar sa bhàta nuair a chuir i car dhith anns a' Chaolas Bheag, eadar Sannda Mhòr agus Eilean Longa feasgar na Sàbaid.
Chaidh iomairt teasairginn a chur air dòigh, 's chaidh lorg fhaighinn air an dithis bhalach.
Bhàsaich Gracie NicAoidh ann an Ospadal Yorkhill ann an Glaschu feasgar Diluain.
Bha heileacoptair nam Maor-Cladaich, agus bàtaichean teasairginn bho Phort Rìgh, Geàrrloch agus Loch Iù an sàs anns an iomairt.


text:
Muc-mhara Thiriodh
Thuirt eòlaichean gun deach muc-mhara a thàinig air tìr ann an Tiriodh a bhàthadh.
Dh'innis iad gun deach am mamal a ghlacadh an toiseach ann an stuthan iasgaich.
Chaidh a closach a lorg air an 3mh den Fhaoilleach.
Thùirt eòlaichean bho Cholaiste Dhùthchail na h-Alba gur e madadh-cuain a bh' ann.
Tearc
Bha i am measg buidhne bige de na madaidhean-cuain ann an uisgeachan Bhreatainn.
Thuirt a' Cholaiste gur e tàmailt a bh' ann, ach gu bheil am bàs a' toirt cothrom dhaibh barrachd ionnsachadh mu na mamalan seo.
Bha Urras Mhucan-Mara is Leumadairean Innse Gall roimhe a' leantainn na muice-mara seo, is iad a' gabhail 'Lulu' oirre.
Thuirt an t-Urras gur dòcha nach eil air fhàgail ach mu ochd de na madaidhean-cuain am Breatainn.


text:
Tiodhlacan Nollaig as Fheàrr airson phiuthar:As cudromaiche àm den bhliadhna airson thu fhèin agus an teaghlach agaibh a tha na Nollaige seusan. Fiù 's nuair a tha fios agad teaghlach agad mar an ais do làmh fhèin, faodaidh e gu tric a bhith gu cruaidh gus obraich a-mach dè tha ri fhaighinn orra a bhios a 'sealltainn dhaibh dè tha iad a' ciallachadh dhutsa, chan e dìreach thairis air na làithean-saora, ach fad na h-ùine. A phiuthar tha cuideigin a tha gu math faisg air agus daonnan barrachd caraid. Tha i tric gu cruaidh airson an toileachadh agus 'se seo an t-adhbhar carson a tha sibh daonnan a lorg gu cruaidh gus dè faigh mo phiuthar airson Christmas. Fodha tha goireasach raon, a chuidicheas sibh an fhreagairt air a 'cheist seo cruaidh .
Dè fhaighinn mo phiuthar airson Christmas 2017 ?
NOTA: H-uile dealbh air an duilleig seo "Clickable". Ma tha thu a chì thu rudeigin air an duilleag seo sa bheil ùidh agad, cuiribh briog air an dealbh gus tuilleadh fhaighinn info, leughadh luchd-cleachdaidh aithisgean agus lèirmheasan, sùil prìs msaa.
1. Fashion Pasgan(tiodhlacan Nollaig airson phiuthar)
Aon de m 'as fheàrr as fheàrr airson tiodhlacan Nollaig airson phiuthar 'S e seo brèagha pinc fasanta wallet.When agad stoidhle Savvy phiuthar e a-mach air na bùthan air an daoraich, Feumaidh i an àiteigin sàbhailte gus a cumail airgid agus cairtean-creideis. Àlainn seo Cedar Sràid tavy sporan bho Kate Spade New York a dh'fhiotas anns an sporan aice gu foirfe. A dh'aindeoin cho beag, seo 100 às a 'cheud fìor sporan leathair a' nochdadh mhearachd pòcaidean air an taobh a-staigh agus taobh a-muigh, plus rùm airson sam bith nas lugha na ochd cairtean. Tha seo a 'tighinn sporan tha trì roghainnean dath: Black / Pebble, Òr agus Beothail Snapdragon.
Fashion Pasgan
2. Iomall bagannan-làimhe (tiodhlacan Nollaig airson phiuthar)
Mar sin, dè ma agad stoidhle IR mar-thà tha mòr sporan? Dè mu dheidhinn rudeigin a ghiùlan e ann an? Tha seo a 'Rebecca Minkoff iomall baga-làimh' S e am meud ceart aig 9 òirleach le 5 òirleach, agus a strap Faodar atharrachadh mar thar-an-gualainn tar-chiste; faodaidh e fiù 's a thoirt air falbh mar sin do phiuthar a bhith ga chleachdadh mar àite tarraingeach airson grunn oidhcheannan aig deireadh a-mach air a' bhaile.
Airson an Sporty Sister:
Iomall bagannan-làimhe
3. Yoga Sports 'Phoc (tiodhlacan Nollaig airson phiuthar)
Nuair a ur sporty piuthar a 'gabhail cuairt dhan gym, Fhuair i tòrr ri dhèanamh. Tha seo air leth gnìomhach poca Tha àite ann airson a h-uile aice feumalachdan, eadhon i brat yoga! Gu sònraichte air a dhealbhachadh le Manduka gus frithealadh air yoga is Pilates bha dèidheil, Go Saor an-seo 2.0 poca 'sealltainn beulaibh zip pòcaid a choileanas a' 26 -òirlich de leud yoga brat, prìomh, cairt agus fòn làimhe sheòmraichean, agus mòr phrìomh àite airson a botal uisge, searbhadair agus fiù 's inneal-glùine.
Yoga Sports 'Phoc
4. bachall teanas aige(tiodhlacan Nollaig airson phiuthar)
Ma tha do phiuthar teanas Fanatics, Tha mi a 'smaointinn aon de na christmas airson tiodhlacan (aice) piuthar b'àill be this one.Ged a tha e àm na Nollaige, feumaidh tu do phiuthar yearning airson mìosan an t-samhraidh nuair a bhios tu tiodhlac i seo Wilson Six. Aon Spin Effect bachall teanas aige. Tha bhata aige a 'tighinn ann an Slick, sporty dearg agus an dath geal agus feartan sònraichte lùghdachadh ann an crathadh na tuaigheadh. A Spin Effect teicneòlas seo a 'toirt bhata aige òirleach a bharrachd air a' chùirt agus a bharrachd Flare ann an geama. An ath stad agad IR, Wimbledon!
bachall teanas aige
NOTA: H-uile dealbh air an duilleig seo "Clickable". Ma tha thu a chì thu rudeigin air an duilleag seo sa bheil ùidh agad, cuiribh briog air an dealbh gus tuilleadh fhaighinn info, leughadh luchd-cleachdaidh aithisgean agus lèirmheasan, sùil prìs msaa.
5. Sewing Machine(tiodhlacan Nollaig airson phiuthar)
Airson an seòlta Sister:Ge bith a bheil piuthar Tha dìreach tòiseachadh le fuaigheal no i mu thràth seann làmh-, iongantach seo Brother CS6000i inneal fuaigheal bi i fuaigheal air falbh airson uair a thìde. Tha seo a 'smart inneal fuaigheal uaill 60 -thogail ann an lùban, grunn putan toll stoidhlichean, a staing resistant bhoban agus caochlaideach smachd aig astar. Tha gàirdean cuideachd tha cùlag uile airson ur piuthar fuaigheal accessories. Còmhla ri sin uile sàr-fheartan, urrainn do phiuthar-uasal agus inneal Stitch suidheachadh tro LCD coimpiutair a thaisbeanadh air beulaibh an inneal, agus faodaidh i fiù 's a' fuaigheal ann an solas ìosal taing dhan a thogail ann an-fuaigheal solas.
Sewing Machine
6. A 'breacadh dhealbhan agus Drawing Set
Tha am fear seo aon de m 'as fheàrr airson tips christmas gifts for my sister:Nuair a ur piuthar mac-meanmna a 'ruith fiadhaich le beachd-smuaintean, i Feumaidh faigh iad air pàipear cho luath sa ghabhas. Chan eil dòigh nas fhasa a chumail aice ealain solarachd air làimh seach le seo Deluxe 134 pìos ealain a stèidheachadh bho Rìoghail & Lang Nickel. Tha an seata dheisicheas do phiuthar le dath peansailean, gual-fhiodha maidean, Pastel peansailean, coimeasgachaidh stocan, knead-comasach suathan, agus mòran a bharrachd. Tha e cuideachd a 'gabhail a-steach beag mannequin. Tha seata iomlan a 'tighinn ann an àlainn trì ìrean a' fuasgladh fiodh chùis le leathar Sùil cas.
A 'breacadh dhealbhan agus Drawing Set
7. Timcheall Ear-Fòn-cluaise
Bose 'S e ainm a tha air a bhith ceangailte ris an ìre as àirde càileachd ann headphone agus labhairt teicneòlas. Nam SoundTrue timcheall chluais stoidhle Fòn-cluaise bheir do leannan piuthar chudrom air comhfhurtachd memory cop cuiseanan fhad 'sa bha lìbhrigeadh Crystal Clear agus fuaim nàdarra dhi cluasan. Tha an headset fiù 'gabhail a-steach a chaidh a thogail ann am micreofon airson a chleachdadh ann an gairmean. Tha Fòn-cluaise a 'tighinn ann an Stylish dìon chùis agus a tha rim faotainn ann an ceithir dathan co-aimsireil.
Airson Music Lover:
Timcheall Ear-Fòn-cluaise
8. Acoustic Electric Guitar
Rud inntinneach eile tiodhlacan Nollaig airson phiuthar the Guitar. A best seller this year, 'S e seo MacSheumais giotàr coimhlionta tiodhlac a chumail do phiuthar jamming. A dh'aindeoin a meud traidiseanta làn giotàr cumadh, chan eil sìon ann seann fhasanta mu dheidhinn seo giotàr le dubh-ghorm a 'crìochnachadh burst, a chaidh a thogail ann an-ionnanan tana agus dealbhadh-loidhne a-mhàin aig trì oirlich a 'smaoineachadh. Taing do a thogail ann an-pickups, agad Rockin’ IR urrainn plugged ann no gu h-iomlan acustach.
Acoustic Electric Guitar
Airson an Glitz agus Glam Sister(tiodhlacan Nollaig airson phiuthar):
9. Proifeiseanta Makeup bhruis Set
Ge bith a bheil àlainn IR tha a 'dol a-mach airson spòrsail oidhche air a' bhaile, no dìreach a 'dol mun latha gu latha beatha, i an-còmhnaidh ag iarraidh a 'coimhead as fheàrr aice. Agus dad cumaidh i a 'coimhead sgoinneil mar Bdellium Innealan’ proifeiseanta Maestro Series Chinnsidheach bhruis seata. Tha an seata gabhail a-steach 12 antibacterial bruisean gabhail a-steach bun-stèidh, cuideamachaidh, athaidh agus shùil Chinnsidheach bruisean. Tha gach bhruis Tha Nickel plated ferrule agus eireachdail fiodh dorcha a cas. Tha Brushed tighinn ann an foirfe rolla suas chùis le a bharrachd bhruis puidseachan ann an cùis do phiuthar a 'taghadh gus cur ris a' chruinneachadh aice an dèidh sin air.
Proifeiseanta Makeup bhruis Set
10. Glanadh System Skin
Mar sin, tha do phiuthar fìor Chinnsidheach-ealain, ach a h-uile neach-ealain Feumaidh aon rud sònraichte: glan canabhas a pheantadh air. Tha seo a 'Philips PureRadiance craiceann ghlanaidh an t-siostam a' cleachdadh sonic bhuillean a gheibh thu cuidhteas de dhuslach, salchar agus fallaid Chinnsidheach a 'leasachadh fhad' sa cuairteachadh. Tha inneal a 'tighinn ann an Peach agus dath a bharrachd bhruis cinn faodar a chur ris airson nas èifeachdaiche a ghlanadh. Gabhail a-steach ann am bogsa a tha aon PureRadiance ghlanaidh inneal le bataraidh lithium ion, aon cunbhalach bhruis cheann, agus aon exfoliation bhruis ceann. Do phiuthar bi gu bràth taingeil nuair a bhios i a 'faighinn tiodhlac mòr seo à thu, and she will never have to deal with sticky dried-on makeup again.this is one of the favorite for tiodhlacan Nollaig airson phiuthar
Glanadh System Skin
Nuair a thig e gu sònraichte do leannan agus piuthar, tha thu airson a lorg ei rudeigin dha-rìribh sònraichte. dòchas, liosta seo a bheir thu cuid bheachdan mòra mu na tha ri fhaighinn do phiuthar airson na Nollaig mar sònraichte mar a nì i do a h-uile latha.
For More Gift items and Amazon Coupons Visit the Links Below!!
Faigh Tuilleadh Great Gift Ideas
Seall Me My leudachain air Amazon-diugh
Seall na Me 2016 As Wanted Gifts List
Seall Me My Amazon Coupons
Help Me Lorg Gift Card


text:
A' comharrachadh dà mhìos ron referendum
Le dà mhìos ri dhol ron bhòt air neo-eisimeileachd na h-Alba, tha Alasdair Moireasdan agus Alasdair Allan air a bhith a' cur am beachdan an cèill agus ag innse na tha romhpa eadar seo agus an 18mh là den t-Sultain.
Bu Chòir
Dh'innis BPA nan Eilean Siar, Alasdair Allan, gu bheil an luchd-bhòtaidh air a bhith ga cheasnachadh barrachd is barrachd.
Am measg nan ceistean as trice a tha a' nochdadh, tha "Dè a thachras ma bhòtas Alba an aghaidh neo-eisimeileachd?" agus "Dè a thachras mura bi sinn a' cleachdadh an Not?"
"Gun teagamh, tha na daoine a tha an aghaidh neo-eisimeileachd, mar na Tòraidhean, a' dèanamh a-mach nach biodh an Not aig Alba.
"Ach chan ann le Sasainn, no le aon phàirt den Rìoghachd Aonaichte a tha an Not agus bidh an dà dhùthaich a' cleachdadh an Not às dèidh neo-eisimeileachd," thuirt e.
Fianais
Le grunn luchd-bhòtaidh fhathast gun co-dhùnadh dè an taobh a bhòtas iad, thuirt Mgr Allan gur e an aon teachdaireachd a th' aig Bu Chòir 's a bh' aca a-riamh.
"An adhbhar a tha daoine a' tighinn gu co-dhùnadh gur e Bu Chòir am freagairt cheart, 's e air sgàth 's gu bheil am fiosrachadh aca.
"Tha sinne a' bruidhinn ri daoine mu dheidhinn fianais; an fhianais a th' ann gu bheil na dùthchannan as beartaiche san t-saoghail - seachd a-mach à deich dhiubh - nan dùthchannan dìreach cho mòr no nas lugha na Alba.
"Nuair a tha fianais aig daoine, tha iad a' tighinn chun a' cho-dhùnaidh gu bheil e ceart gu bheil cumhachd agus smachd aig muinntir na h-Alba," thuirt e.
Beàrn
Dh'aidich am BPA gu bheil obair fhathast ri dhèanamh agus gur ann air sgàth sin a tha esan a' dèanamh oidhirp a dhol a-mach a bhruidhinn ris an t-sluagh.
"Tha mi a' smaoineachadh ann an dòigh gur e sin an diofar eadar an dà iomairt; tha iomairt Bu Chòir a' bruidhinn ri daoine agus tha mi a' smaoineachadh gu bheil an taobh eile dìreach a' cleachdadh nan caraidean a th' aca anns na pàipearan-naidheachd agus mar sin.
Leis gu bheilear a' bruidhinn ris an t-sluagh, bheachdaich Mgr Allan gu bheil ùidh nas làidire 's nas làidire aig daoine ann an ceistean leithid: Carson a tha Alba air a ruith mar a tha i an-dràsta?; Carson a tha sinn a' cosg airgid air armachd niuclasaich?; Carson a tha bancaichean-bìdh ann an Alba?; agus Carson nach eil cumhachd aig Alba?
Nas Fheàrr Còmhla
A rèir nam pàipearan-naidheachd, tha am beàrn eadar Nas Fheàrr Còmhla agus Bu Chòir air dùnadh beagan, le Làbaraich mheadhan na h-Alba, mean air mhean, a' gluasad gu ruige Bu Chòir.
A' riochdachadh Nas Fheàrr Còmhla, thuirt Alasdair Moireasdan: "'S e an rud mu dheidhinn cunntais-bheachd, 's e faicinn dè am fasan a th' ann, dè na seòrsachan trends a th' ann.
"Tha na trends a' sealltainn bho thòisich an deasbad a tha seo o chionn iomadach bliadhna, gu bheil sinne ann an suidheachadh, nam biodh an referendum ann an-diugh, gum buannaicheadh sinn.
"Chan eil adhbhar againn smaoineachadh gum bi co-dhùnadh eadar-dhealaichte ann dà mhìos bhon diugh."
Luchd-gnìomhachais
Le grunn luchd-bhòtaidh fhathast gun co-dhùnadh a dhèanamh mu mar a bhòtas iad, tha Mgr Moireasdan a' moladh dhaibh èisteachd ri eòlaichean leithid dhotairean na h-Alba, luchd-cunntais na h-Alba, acadaimigich a tha a' ruith nan oilthighean, agus luchd-stiùiridh nan gàrraidhean iarrainn, am measg eile.
"Tha iad a' riochdachadh nam mìltean thar mhìltean de luchd-obrach - daoine a tha ann an cosnadh agus a tha dha-rìribh a' pàigheadh chìsean.
"Na daoine nach eil air an inntinn a dhèanamh suas fhathast, tha sinn ag iarraidh orra a bhith a' leughadh agus ag èisteachd, chan e ri luchd-poileataigs a-mhàin, ach ri daoine a tha mion-eòlach air na gnìomhachasan sin.
"Mar eisimpleir, dotairean - tha 93% dhiubh ag ràdh gu bheil seirbheis na slàinte againn ann an Alba nas seasmhaich agus nas cinntiche ma dh'fhuiricheas sinn mar aon dùthaich."
Deasbad nan Nàiseantach
Le dà mhìos ri dhol, tha cuid de mhuinntir na dùthcha a' cumail a-mach nach eil an deasbad a' gluasad air adhart.
Thuirt Mgr Moireasdan nach e an deasbad aig Nas Fheàrr Còmhla a th' ann an seo idir.
"Seo agad an deasbad aig Ailig Salmond - tha e air a bhith ag obair air airson 40 bliadhna, agus tha an SNP air a bhith ag obair air airson 80 bliadhna.
"'S e an aon duan a tha sinn air a bhith a' faighinn, ach tha e follaiseach nach eil an t-sruth leotha.
"Nam biodh iadsan dha-rìribh a' dol a bhuannachadh an referendum a tha seo, bhiodh iad air thoiseach anns a h-uile cunntais-bheachd, chan e tè no dhà an siud 's an seo," thuirt e.


text:
Naidheachdan 11:00m
2 An Giblean 2015 Ùraichte aig Ùraichte aig
Ceinia
Tha oileanaich agus luchd-teagaisg am bruid aig fir ghunna a thug ionnsaigh air oilthigh ann an ceann a tuath Cheinia. Chaidh dithis ghàrd a mharbhadh, agus tha mu 30 duine de na h-oileanaich san ospadal an dèidh na h-ionnsaigh ann am baile Garissa, faisg air a' chrìch ri Somàilia - sgìre air a bheil ceannaircich Ioslamach al Shabab tric a' toirt ionnsaigh.
Deasbad nan Ceannardan
Thèid Dàibhidh Camshron agus Ed Miliband an aghaidh a chèile a-nochd ann an deasbad airson an aon turais a-mhàin ann an iomairt an taghaidh choitchinn seo. Tha na Libearalaich Dheamocratach, an SNP, Plaid Cymru, UKIP, agus am Pàrtaidh Uaine cuideachd a' gabhail pàirt san deasbad, a bhios beò air an telebhisean.
Roseanna Choinneagan
Thàinig e am follais gun do bhris Rùnaire na h-Obrach, nan Sgilean agus an Trèanaidh ann an Riaghaltas na h-Alba, Roseanna Choinneagan, riaghailt phàrlamaid na h-Alba mu a bhith a' clàradh earrainnean a bhuineadh dhi. Ach thuirt Comataidh Inbhe Holyrood nach tèid peanas oirre, oir nach toireadh luach nan earrainnean, aig £50, buaidh air a cuid obrach anns a' Phàrlamaid.
Tràlair Ruiseannach
Tha obair theasairginn mhòr a' dol air adhart anns a' Chuan Shèimh far an deach tràlair mòr Ruiseannach fodha. Chaill 54 air a' char as lugha am beatha. Chaidh còrr is 60 eile den chriutha a thogail às an uisge, ach tha mòran dhiubh gu math ìosal agus air an lathadh leis an fhuachd. Chan eil cinnt ann dè bu choireach, ach tha aithrisean ann gun do bhuail an tràlair ann an cnapan mòra deighe anns an uisge faisg air Kamchatka air costa an ear na Ruis.
Kyle Knox
Chuir droch aimsir maill airson ùine air rannsachadh airson fear a th' air chall air Beinn Nibheis. Tha trì làithean ann bho dh'fhàg Kyle Knox, a tha 23 bliadhna de dh'aois, agus a bhuineas do Lunnainn, an taigh-aoidheachd san robh e a' fuireach sa Ghearasdan. Thuirt Poilis gun tòisich an làn-rannsachadh a-rithist nuair a thogas an aimsir air a' bheinn.
HIAL
Tha là eile de chòmhradh ann an-diugh eadar HIAL - a' chompanaidh a tha a' ruith phort-adhair na Gàidhealtachd 's nan Eilean - agus an t-aonadh Prospect. Tha luchd-obrach tèarainteachd aig na puirt-adhair am beachd a dhol air stailc airson dà là an ath-sheachdain, agus iad ag iarraidh pàigheadh agus cùmhnantan-obrach nas fheàrr.
Sgeama Taic nan Taighean-Croite
Tha Caidreachas Croitearachd na h-Alba ag iarraidh air an Riaghaltas an taic-airgid airson taigh-croite a thogail a chur suas gu £75,000. 'S e £28,000 a tha Riaghltas na h-Alba a' moladh. Tha dùil ri co-dhùnadh an Riaghaltais a dh'aithghearr, agus an co-chomhairleachadh air a' chùis a-niste seachad.
Ionad Spòrs Inbhir Nis
Bidh amar-snàimh agus ionad spòrs Inbhir Nis dùinte air saor-làithean na Càisge agus dragh ann mu mhulach an togalaich. Thuirt Inverness Leisure - a' bhuidheann dham buin an t-ionad - gun deach innse dhaibh gur dòcha nach biodh uinneag ann am mulach an togalaich sàbhailte ann an gaoith mhòir.


text:
Gainnead luchd-obrach ath-nuadhachail
Bidh gnìomhachas a' chumhachd ath-nuadhachail gann de 10,000 neach-obrach an ceann ochd bliadhna, a rèir rannsachaidh a chaidh a dhèanamh dhan ghnìomhachas.
Thuirt luchd-sgrùdaidh Garrad Hassan gun robh gnìomhachas nan tuathan-gaoithe a' cur feum air tòrr a bharrachd luchd-obrach, agus gun cuir seo dàil air pròiseactan.
An lùib an rannsachaidh, nochd iarrtas gun tèid oilthighean agus colaistean an sàs sa chùis, feuch daoine a thàladh gus teisteanasan a thoirt a-mach co-cheangailte ris a' ghnìomhachas.


text:
Naidheachdan 11:00m
14 An Cèitean 2013 Ùraichte aig Ùraichte aig
Na Tòraidhean
Tha a h-uile coltas ann nach eil buill Tòraidh riaraichte fhathast ged a tha Dàibhidh Camshron ag ullachadh dreach bhile Tòraidheach le gealltanas air referendum ro dheireadh 2017, air am bu chòir do Bhreatainn fuireach air neo tighinn a-mach às an Aonadh Eòrpach. Chan e bile riaghaltais a bhios ann leis nach eil na Lib Deamaich ag aontachadh ris, ach tha Mgr Camshron an dòchas gun tog cùl-bheingear Tòraidh e. Thuirt aon Tòraidh a tha ag iarraidh a-mach às an EU nach eil an seo ach gluasad tactigeach agus thuirt fear eile nach cuir a' mhòr-shluagh earbsa sam bith ann. Gheall Mgr Camshron ron a seo referendum an dèidh an ath-thaghadh, agus an dèidh dha aonta ùr obrachadh a-mach mu chàirdeas Bhreatainn ris an Aonadh Eòrpach.
Grianaig
Thuirt poilis gu bheil tuilleadh fiosrachaidh a dhìth orra fhathast mu dhithis bhoireannach, a chaochail an dèidh am faighinn air am fìor dhroch leòn ann an taigh-òsda ann an Grianaig sa mhadainn, Dihaoine. Chaochail Mairead McDonough, a bha 52, Dihaoine agus an nighean aice, Nicola, a bha 23, an-raoir. Chan eil duine eile fo amharas an-dràsta ach tha poilis ag iarraidh tuilleadh fiosrachaidh mu dè thachair an dèidh dhan dithis an dachaidh ann am Paislig fhàgail, Diardaoin.
Afghanistan
Bidh cuid de shaighdearan Breatannach a' cur barrachd ùine na bha dùil seachad ann an ceann a deas Afghanistan. Bidh saighdearan anns an ath-bhrigade ris am bheil dùil ann an sgìre Helmand san t-Sultain am bliadhna a' fuireach ann 'son suas ri naoi mìosan seach na sia mìosan as àbhaist.
Earra-Ghàidheal is Bòd
Dh'fhàg Ceannard Comhairle Earra-Ghàidheal agus Bhòid an dèidh trì miosan anns an dreuchd. Dh'iarr buill SNP eile air Seumas Robb a dhreuchd a leigeil dheth. Bha an SNP aig ìre nàiseanta air an aon duine deug de bhuill SNP air Comhairle Earra-Ghàidheal agus Bhòid a chasg rè-ùine an dèidh connspaid mu cho-bhanntachd a bha iad sin air aontachadh le buidhnean Tòraidh agus Lib Dem na comhairle. Bha comataidh riaghlaidh nàiseanta an SNP a' maoidheadh an tilgeil a-mach às a' phàrtaidh uile gu lèir mura cuireadh iad às dhan cho-bhanntachd leis na pàrtaidhean eile.
Norovirus
Thuirt NHS na Gàidhealtachd gu bheil iad a' feitheamh ri dearbhadh an e Norovirus as coireach ri tinneas aig Ospadal Lawson ann an Goillspidh. Thàinig air ceithir ospadail a-niste uardan a dhùnadh do dh'euslaintich às ùr le tinneas am measg euslainteach agus luchd-obrach. Chaidh dearbhadh gu bheil Norovirus aig Ospadal an Rathaig Mhòir ann an Inbhir Nis, Ospadal Inbhir Narainn agus Ospadal Inbhir Ghòrdain.


text:
- TIOTAL
- Anndra Carnegie aig fosgladh An Leabharlainn Phoblaich Ùir, Baile na Eaglaise, 1909.
- EXTERNAL ID
- CAITHHORZ_THUFM_PH013
- ÀITE
- Baile na h-Eaglaise
- DEIT
- 9 An t-Sultain 1909
- LINN
- 1900an
- NEACH-FIOSRACHAIDH
- Caithness Horizons
- AITHNEACHADH MAOINE
- 4124
- KEYWORDS
- luchd-fialaidheachd
Anndra Carnegie aig fosgladh An Leabharlainn Phoblaich Ùir, Baile na Eaglaise, 1909.
Bha Anndra Carnegie (25 Samhainn 1835 - 11 Lùnastal 1919) na neach-tionnsgail, neach-gnìomhachais, neach-dèanadais is neach-fialaidheachd Albannach-Ameireaganach.
Rinn e eilthireachd a Phittsburgh, Pennsylvania an 1848. Thòisich e ag obair an toiseach mar bhalach-teileagraf, ach b' e a-rithist neach-stiùridh Rathad-iarainn Phennsylvania. Chuir e deagh airgead a-steach dha na rathaidean-iarainn ach chuir e airgead mar an ceudna a-steach a shaothrachadh stàilinn. Mu dheireadh, b' i Companaidh Stàilinn Charnegie an companaidh as motha ann am margadh stàilinn. B' ann aig Anndra Carnegie fhèin a bha còrr is 50% den chompanaidh agus nuair e reic e e an 1901 i, b' e am fear bu bheirtiche air an t-saoghal.
Mar phàirt den obair fhialaidheachd aige, chuir e mu 2,500 leabharlann poblach air bhonn, a' chuid bu mhotha ac' anns na Stàitean Aonaichte, an Èirinn agus ann am Breatainn. Chaidh a' chiad fhear sin a thogail na bhaile-breith Dùn Phàrlain an 1883
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
- TIOTAL
- Iarrtas Agaidh Rothach airson Faothachadh nam Bochd
- EXTERNAL ID
- Z_GB1741_R31_1_12
- ÀITE
- Sgianaid
- SGÌRE
- Tunga is Fàrr
- SIORRACHD/PARRAIST
- CATAIBH: Cinn t-Sàile MhicAoidh
- LINN
- 1840an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6129
- KEYWORDS
- faothachadh nam bochd
taigh nam bochd
Tunga is Fàrr
tinneas
airgead
Air a sgrìobhadh ann am peansail air oir a' phaipeir tha fios ann mu theaghlach Angusina (Agaidh) Rothach. Tha e a' dearbhadh gun robh i air a cumail na leabaidh fad trì miosan le "chronic stomach complaint."
San aon àite cuideachd, tha an Dr macIlleDhuibh air ainm a sgrìobhadh, agus os a chionn tha "a donation of 5 shillings" sgrìobhte


text:
Tha Ionad agus Lìon-Obrach nan Sgeulachdan a’ cuir taic ri sgeulaichean proifeasanta agus coimhearsnachdail air feadh Alba. Tha sinn ag obair le buidhnean com-pàirteach gus prògram farsaing de sgeulachdas so-ruigsinneach a’ chruthachadh fad na bliadhna airson a h-uile duine. Tha an Ionad cuideachd a’ co-òrdachadh agus a’ cuir taic ri pròiseactan ceangailte ri foghlam, slàinte, cobhair shòisealta, coimhearsnachdan creideiseil, ealain, dualchais agus gnìomhachd air feadh na dùthcha.
Tha obair an Ionad agus an Lìon-Obrach an còmhnaidh a’ cuir daoine aig cridhe na h-obrach, agus tha gach tachartas neo pròiseact air a chruthachadh a’ gabhail a-steach ùidhean, comasan agus feumalachdan nan daoine a tha gabhail pàirt.
Tha an obair againn a’ dearbhachadh tabhartasan clann agus daoine nas aosda sa choimhearsnachd, a bharrachd air daoine ciorramach. Cha bu chòir do rud sam bith stad a chuir air duine sam bith inntrigeadh fhaighinn gu sgeulachadas. Tha sinn cuideachd a’ moladh stòiridhean agus fèin-fhiosrachadh bho dhiofar chultaran.
Airson barrachd fiosrachadh air na prògraman for-ruigheachd, air neo gus conaltraidh a thogail mu dheidhinn tachartas co-cheangailte ri sgeulachdas, nach cuir sibh post-d gu Davide neo cuiribh fòn gu 0131 652 3272 (Beurla).


text:
Annas eile
Nach neonach claisneachd mac an duine? An la roimhe bha mi air mo shlighe dhan bhuth nuair a chunna mi Gertie Mhor bhuam (agus Martainn na cois, mar a bhiodh duil!). Dh'eigh mi null, "De do bheo an-diugh, Gertie?". Cha robh mi dol a bheannachadh an la air Martainn an deidh mar a thachair leis an fhear og a bha siud. Co-dhiu, siud mise ag eigheach air Gertie. Gun rabhadh sam bith leig i sgreuch aiste, chuir i lamh ri a suilean 's thoisich i feuchainn ri a falt a spionadh aiste fhein! "Mo chreach a-steach", arsa mise rium fhin, "De tha dol an seo?"
"A thrusdair ghranda a tha thu ann," dh'eigh Martainn, mar gun eistinnsa ri cail a chanadh a leithid. Bha Gertie bhochd an siud a' gal 's a' sgreuchail mar oinseach gun chiall, 's nach do fhliuch i i fhein, bronag.
'S math gun Martainn ann ann an doigh. Thug e dhith a drathais gun fhiosda agus sheatlaig e sios i mus tug e chasan leis. Chaidh mise far an robh i. "Gertie a ghraidh, gu de fon ghrein a thachair an siud?" Bha a h-anail car mi-chinnteach 's i dearg san aodann, ach beag air bheag thainig na facail. (Ged nach tainig ciall!)
Nuair a dh'eigh mise "De do bheo an-diugh, Gertie?", 's e chuala ise ach "Thoir an aire, Gertie, tha faoileag mhor air do cheann 's i feuchainn ri do shuilean a sgrobadh asad!"
'S beag an t-iongnadh gun do ghabh i an t-eagal. Co-dhiu, chaidh sinn sios dhan chafe, 's ghabh sinn da chopan teatha comhla. Le siucar!


text:
- TIOTAL
- Litir Ceangail Air 4
- EXTERNAL ID
- Z_GB1741_D592_5_15
- ÀITE
- Dùn Èideann
- SGÌRE
- Meadhan Lodainn
- DEIT
- 7 An Lùnastal 1940
- LINN
- 1940an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6028
- KEYWORDS
- freiceadan na dùthcha
clogaidean
botannan
àirneis-chogaidh
dril
gunnaichean-innleachd
5mh colbh
an dara cogadh
an cogadh ann am Breatainn
an cogadh aig baile
An dara duilleag de litir dhìomhair a chaidh a chur gu Ceannardan Freiceadan na Dùthcha ann an Alba leis an Oifigear Ceangail ann an Dùn Èideann.
Tha puingean fiosrachaidh seachd gu sia deug air an duilleig seo:
Is iad seo:
7. Steel Helmets
8. Boots
9. Gumboots
10. Denim Clothing
11. Alteration from L.D.V. to H.G.
12. Ammunition
13. Use of Drill Halls
14. Palliasses
15. Arm Bands.
16. Light Machine Guns
Tha fiosrachadh ann mu gach cuspair.
A thaobh puing 12, thathar ag aithris gu robh gearainean air a bhith ann gu robh uireasbhaidh anns na peileirean ".300" a chaidh a sholarachadh. Bha am "Western Command" agus "daoine sar-eòlach ann a' Bhisley" air deuchainnean a dhèanamh air na peileirean ach cha do nochd seo duilgheadas sam bith. Aig deireadh na puinge seo, tha an rosg-rann caran paranoid ann "gu bheilear a' dèanamh deuchainnean a bharrachd ach thathar den bheachd gum bu chòir cur às don sgeulachd seo mu pheileirean uireasbhach air a bheil coltas a'5mh Colbh"


text:
Muc-mhara mhionc / Minke whale / Balaenoptera acutorostrata
Tha a' mhuc-mhara mhionc air a' mhuic-mhara bailìn as cumanta mu chuairt Alba, agus 's i an tè as dòcha a chì bho rubha no bho aiseag. 'S e an teansa as fheàrr air tè fhaicinn faisg ort a dhol air turas mhucan-mara còmhla ri obraiche earbsach, agus 's dòcha gum faic thu muc-mhara mhionc a' nochdadh faisg air a' bhàta.
Carson a tha iad cudromach?
'S e mamal mara, inntinneach, tuigseach a tha sa mhuc-mhara mhionc agus tha iad a' cur gu mòr ri beairteas na mara mu chladaichean Alba. Rinn sgrùdaidhean ann an 1994 agus 1995 tuairmse air an àireamh san Atlantaig an ear mu 110,000, le 8,500 sa Chuan a Tuath, ach tha Coimisean Eadar-nàiseanta Sealg nam Muc-mhara dhen bheachd nach d' fhuair an àireamh aca fhathast seachad air sealg nam muc-mhara roimhe seo. Seach nach eil iad uabhasach mòr, cha robh sealgairean nam muc-mhara ann an Alba a' sealg mucan-mara mionc gus an do chrìon gnèithean na bu mhotha. Tha sealg mucan-mara mionc fhathast air a bhacadh gu ìre le Nirribhidh agus Innis Tìle, agus dh'fhaodadh sin buaidh a thoirt air àireamhan timcheall Alba. Bidh na mucan-mara mionc uaireannan a' dol an sàs ann an uidheam iasgaich, agus faodar an leòn le bhith a' bualadh ann am bàtaichean. Faodaidh PCBs agus stuthan truaillidh eile cruinneachadh san t-saill aca. Dh'fhaodadh sin buaidh a thoirt air an slàinte, agus tha uallach ann gum faodadh iad fulang bho fhuaim bhàtaichean, deuchainnean airson ola agus gas, agus bho chùisean armailteach. Mar aithneachadh air cho cudromach agus cho dìblidh 's a tha mucan-mara mionc, agus gnèithean a tha dlùth dha, tha plana gnìomh buidheann ghnèithean ann airson a h-uile muc-mhara bailìn ann am Plana Gnìomh Bith-iomadachd na RA , ga thoirt air adhart a-nis le Riaghaltas na h-Alba mar phàirt de Ro-innleachd Bith-iomadachd Alba .
Ciamar a dh'aithnicheas tu iad?
Ged as i as lugha dhe na mucan-mara bailìn, tha am muc-mhara mhionc fhathast gu math mòr: bidh an fheadhainn bhoireann suas ri 8.5m (28tr) a dh'fhaid, agus an fheadhainn fhireann dìreach beagan nas lugha. Nuair a thig muc-mhara mhionc am bàrr, glè thric chan fhaic thu ach druim fada, dorcha, agus ite deiridh coltach ri corran. Ma bhios tu nas fhaisge, 's dòcha gum faic thu comhrraidhean soilleir glas air a' chliathaich eadar an toll-èadhair agus an ite dheiridh, agus tha bann soilleir air gach pliuta. Cha mhòr gum faic thu an sèideadh bhon toll-sèididh dhùbailte aig mucan-mara mionc, agus 's ann ainneamh a tha e barrachd air 2m (6tr) a dh'àirde. 'S ann ainneamh a dh'èireas mucan-mara mionc glan a-mach às an uisge, ach faodaidh gun toir iad leum suas, ag èirigh às an uisge gu ìre, airson sùil a thoirt mun cuairt, agus bidh iad tric a' tighinn faisg air bàtaichean.
Càit am bi iad a' fuireach?
Tha mucan-mara minke an ìre mhath air feadh an t-saoghail, agus chì thu iad air feadh uisgeachan Alba. Bidh iad a' biathadh mar as trice ann an uisge nas taine os cionn sgeilp nam mòr-roinnean, seach a-muigh sa chuan. Bidh iad tric a' nochdadh timcheall air bacan gainmhche no far a bheil bòcaidhean a' toirt mathachadh agus iasg chun an uachdair, no ann an sruthan làidir timcheall rubhannan agus eileanan beaga. Thig iad glè thric faisg air tìr, agus 's dòcha a-steach a bheul aibhnichean, bàghan no caolais.
Ciamar a tha iad beò?
Bidh mucan-mara mionc beò air iomadh iasg beag: sìolagan, sgadan, sìol, adag, saoithean, caoiteag agus trosg bheag, a bharrachd air crile agus beathaichean eile sa phlanctan. Bidh iad gam biathadh fhèin le bhith a' sluigeil na creich sna beòil mhòra, fhosgailte aca. Tha claisean fada nan amhaichean a' leigeil leotha an dèanamh gu math nas motha airson gun toill tòrr mòr sail annta. Nuair a dhùineas iad am beòil, tha an sàl air fhàsgadh a-mach tro chùirtearan de bhailìn, lìon-iasgaich a' mhuc-mhara fhèin, fhad 's a tha an t-iasg air a shluigeil. Bidh cuid de mhucan-mara mionc a' dàibheadh dòmhainn agus a' ruagadh iasg chun an uachdair; bidh seo glè thric a' tàladh sgaothan mòra eòin-mhara a gheibh pàirt dhen ròic, agus tha iad nan deagh chomharra gu bheil mucan-mara mun cuairt. 'S ann eadar An t-Iuchar agus an t-Sultain as trice a chithear mucan-mara mionc mu chuairt Alba, ach faodar am faicinn uair sam bith eadar An Cèitean agus an t-Sultain, agus dh'fhaodadh gu bheil beagan dhiubh a' fuireach an seo fad na bliadhna.


text:
Àrdachadh ann am prìsean thaighean
Chaidh prìsean thaighean anns na h-Eileanan Siar suas 78% anns an 10 bliadhna mu dheireadh.
Sin a rèir sgrùdadh a chaidh fhoillseachadh Diluain le Banca na h-Alba, 's a sheall cuideachd gu bheil prìsean ann an Sealtainn air dùblachadh.
Tha rannsachadh Bhanca na h-Alba a' sealltainn gun deach prìsean thaighean sna h-Eileanan Siar suas bho cha-mhòr £60,000 sa chumantas ann an 2004, gu faisg air £105,000 am-bliadhna.
Sin an treas àrdachadh a bu mhotha ann am Breatainn, dìreach air cùlaibh Sealtainn, agus Hackney ann an Lunnain.
Anns a' Ghàidhealtachd, tha prìsean air fàs còrr is 50%, gu còrr is £150,000.
Tha an aithisg ag ràdh gu bheil àiteachan anns a bheil an àireamh de dhaoine gun cosnadh air tuiteam, a' faicinn an àrdachaidh as motha ann am prìsean thaighean.
'S ann an Èirinn a Tuath a bha am fàs a b' ìsle, is prìsean ann an Lisburn air fàs dìreach 5% anns an 10 bliadhna mu dheireadh.


text:
Dòchas mun chàball dealain
27 An t-Ogmhìos 2014 Ùraichte aig Ùraichte aig
Tha tomhas de dhòchais air nochdadh mun chàbal dealain eadar na h-Eileanan an Iar is Tìr Mòr na h-Alba.
An dèidh do dh'Fhòram Lìbhrigidh Cumhachd Ath-nuadhachail nan Eilean coinneachadh airson a' chiad uair ann an Glaschu Diardaoin, tha dùil a-nis gun cuir SSE prògram obrach ri chèile ro dheireadh an t-Sultain.
Tha dòchas ann gun seall sin gu bheil càball dealain airidh air na cosgaisean mòr a bhiodh na lùib.
Tha an aithris seo aig an fhear naidheachd phoileataigeach againn, Darren Linc.


text:
seirbheisean
YouTube
Google +
Dèan
SOUNDCLOUD
Vine
Mìneachadh gràmair
Snapchat
Periscope
Vimeo
Spotify
Shazam
Carson thugainn?
-
unbeatable prìs
Tha thu a 'coimhead air a' meudachadh an luchd-leantainn, is toigh, ... beachdan bho na ceudan mhìltean a tha againn an teicneolas a dhìth gus a 'tabhann e. Tha sinn a 'toirt seachad seirbheisean atharrachadh gus an iarrtas. Tha sinn a 'lùghdachadh ar buannachd a chumail a' phrìs as ìsle.
-
Luchd-cleachdaidh
Tha sinn a 'tairgsinn luath, proifeiseanta agus càileachd seirbheis luchd-cleachdaidh againn le post-d, fòn agus taic Whatsapp. Tha sinn a 'agaibh airson ceistean sam bith. Tha sinn air ceistean sam bith ann as motha de 24 uairean a thìde.
-
tèarainte AN LÌON
Buyfollowers ag aontachadh gun a bhith a 'reic no a' sgaoileadh fiosrachadh a thoirt seachad le ar luchd-cleachdaidh. Fhuair a h-uile fiosrachadh a thèid a chleachdadh gus crìoch a chur a-mhàin agad òrdugh. Tha sinn a 'crioptachadh dàta siostam a' dìon an cuid fèin-aithne. H-uile a phàigheadh tro PayPal, tèarainte àrd-chabhsair aig a bheil an ceangal SSL.
-
Anonymous
100% Anonymous


text:
- TIOTAL
- Taigh-tughaidh, Uibhist a Deas
- EXTERNAL ID
- QZP99_97107_09_05
- ÀITE
- Uibhist a Deas
- SGÌRE
- Uibhist a Deas
- SIORRACHD/PARRAIST
- INBHIR NIS: Uibhist a Deas
- CRUTHADAIR
- Margaret Fay Shaw (Mrs J L Campbell)
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38844
- KEYWORDS
- taigh-croite
taigheadas
taigh-tughaidh
'S ann on chruinneachadh aig an neach-eachdraidh is an neach-dualchais, Iseabail F. Ghrannd, a thàinig an dealbh seo agus chithear ann Taigh-tughaidh ann an Uibhist a Deas. San leabhar 'Highland Folk Ways', tha I F Ghrannd ag innse mu na taighean a bh' aig daoine air a' Ghàidhealtachd agus 's na h-eileanan agus mu na dòighean eadar-dhealaichte san deach an togail.
San taigh seo chithear dòighean togail a tha coltach ri dà stoidhle air an tug I F Ghrannd stoidhle 'An Eilein Fhada' no o Innse Gall a-muigh, agus cuideachd stoidhle taobh an ear is meadhan na Gàidhealtachd. Bhiodh an dà dhòigh togail glè thric a' tighinn an ceann a chèile ann an togalaichean na Gàidhealtachd. Coltach ris an t-seòrsa 'An t-Eilean Fada', tha oiseanan cruinn aig an taigh seo a leigeadh seachad a' ghaoth. Coltach ris an fheadhainn air taobh an ear is meadhan na Gàidhealtachd tha am mullach tughaidh a' stobadh a-mach beagan thairis air ballachan an taighe. Bha an seòrsa cunbhalach 'An t-Eilean Fada' air a thogail le balla dùbailte agus lìonadh de ghainmheach no ùir eatarra (an glutadh), agus am mullach na laighe air mullach a' bhalla a-staigh.
Ann an Innse Gall a-Muigh, 's e connlach no muran a bu trice a chleachdadh iad airson tughadh. Tha e coltach gun deach an stuth tughaidh aig an taigh seo a cheangal sìos le lìn, le cuideaman de sparran fiodha ri oirean bonn an tughaidh ga chumail sìos
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
Bàs ann an Coire an t-Sneachda
Chaill boireannach a beatha às dèidh tubaist fhad 's a bha i a' sreap air Druim Pigme ann an Coire an t-Sneachda Dimàirt.
Bha am boireannach, is dùil gun robh i eadar 50 is 60 bliadhna de dh'aois, am measg sianar a bha a' sreap ann an càraidean nuair a thachair an tubaist.
Chaidh fios a chur air na poilis mu 2.30 feasgar Dimàirt.
Chaidh iad os cionn iomairt-teasairginn le taic bho Sgioba-Teasairginn a' Chàirn Ghuirm agus heileacoptair an nèibhidh, ach cha b' urrainn dhaibh am boireannach a shàbhaladh.
Creag
"Bha iad a' sreap ann an càraidean agus an uair a bha an dithis mu dheireadh a' dol suas, thuit creag an ìre mhath mòr is bhuail e ann an ceann a' bhoireannaich," thuirt Uilleam MacAnndrais bho Sgioba-Teasairginn a' Chàirn Ghuirm.
"Cha robh duine air a' chreag a shaoradh, ach tha an t-uamhas de dh'uisge air a bhith againn agus tha tòrr de na creagan a' gluasad," thuirt e.
Thèid aithisg a chur gu Neach-casaid a' Chrùin.


text:
- TIOTAL
- Seirbheis Eaglaise A-muigh
- EXTERNAL ID
- GAIRLOCHM_155
- ÀITE
- Geàrrloch
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 5257
- KEYWORDS
- coitheanalan
Eaglais Shaor na h-Alba
Eaglais Shaor Chlèireach
Dealbh-camara bho ionad àrd le sealladh air seirbheis eaglaise a-muigh, faisg air Geàrrloch air cost an iar na Gàidhealtachd. 'S cinnteach gur ann on Eaglais Shaoir Chlèirich ann an Geàrrloch a tha an coitheanal seo.
Bhiodh seirbheisean eaglaise a-muigh de choitheanalan na h-Eaglaise Saoire a' tachairt air feadh na Gàidhealtachd. Thòisich seo nuair a dh'fhàg ministearan Eaglais na h-Alba aig àm tòiseachaidh na h-Eaglais Saoir, a' toirt leotha an coitheanalan. Fiù 's an dèidh dhaibh eaglaisean a thogail dhaibh fhèin, chùm iad orra a' cumail sheirbheisean a-muigh, 's dòcha bhon a b' urrainn dhaibh barrachd dhaoine a thoirt còmhla mar sin.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Silvia
‘S e baile beag ann an Cauca, Coloimbia,[1] a th’ann Silvia. Tha e suidhichte aig 2600m os cionn ìre na mara aig astar dhe 59m bho Phopayán, ann an ceann a deas na dùthcha. Tha teodhachd meadhanach dhe 12˚ aige. Chaidh am baile a steidheachadh ann an 1562.
Sluagh a' bhaile[deasaich | deasaich an tùs]
Tha 30,960 nan tàmh anns a' bhaile fa leth, ach tha a’ mhòr-chuid dhuibh, 26,850, a’ fuireach thall anns na sgìrean dùthchasail am broinn crìochan a' bhaile.[2] Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[3] Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. Le sin, 's e pàtran àireimh-shluaigh uabhasach traidiseanta a th' ann.
Taobh chinnidh, 's e Tùsanaich a th' ann a' mhòr-chuid dhe na daoine ann an Silvia. Tha 79.4% dhe Tùsanaich, 22.2% dhe daoine geala agus mestizos agus 0.1% dhe daoine le freumhan ann an Afraga. 'S urrainn dhan 81.2% dhe na daoine ann an Silvia leughadh agus sgrìobhadh. A tuilleadh air sin, chan eil fòn aig an taigh aig 7.8% dhe na dachannan.[4]
Daoine Ainmeil[deasaich | deasaich an tùs]
Ezequiel Hurtado (1825 – 1890): Ceann-suidhe na dùthcha ann an 1884.
Iomraidhean[deasaich | deasaich an tùs]
- ↑ Dùthchannan aig SMO
- ↑ Figearan Oifis a' Chunntas-sluaigh
- ↑ Cololmbia Virtual
- ↑ Bileag fhiosrachaidh DANE


text:
- TIOTAL
- Litir mun rathad-iarainn aig a' chompanaidh Marmor an Eilein Sgitheanaich Earr, duilleag 3
- EXTERNAL ID
- Z_CDT_19_MEP4445_12_3
- ÀITE
- An t-Eilean Sgitheanach
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- DEIT
- 23 An t-Iuchar 1910
- LINN
- 1910an
- NEACH-FIOSRACHAIDH
- Leabharlann Chlann Dòmhnaill agus Taigh-tasgaidh nan Eilean
- AITHNEACHADH MAOINE
- 2593
- KEYWORDS
- marmor an Eilein Sgitheanaich
cuaraidhean
trèanaichean
rèile
rathaidean iarainn
gnìomhachas
marmor
togail
croitean
Tha am fear a sgrìobh na litreach seo na bhall ann an Institiùd nan Innleadairean Sìobhalta agus na Stiùiriche air Marmor an Eilein Sgiathanaich Earranta. Thòisich Marmor an Eilein Sgitheanaich Earranta a' cladhach anns an t-Srath a' cleachdadh luchd-obrach às a' Bheilg ann an 1904. Greis an dèidh sin thog iad rèile a bha a' ceangal na cuaraidh ann an Cille Bhrìghde ri cidhe an Ath Leathainn.
Bhathas air a bhith a' feuchainn ri croit Ceit NicFhionghuin a cheannach ach cha deach dhaibh. Bha stiùrichean a' chompanaidh a' beachdachadh air rèile a chur timcheall air a' chroit air sgàth nach fhaigheadh iad troimhpe. Bhathas dhen bheachd gum faodaiste a dhol eadar a' chroit 's an cladach ach air sgàth ìre an làin cha ghabhadh seo dèanamh.
Cha robh air ach balla dìon cosgail a thogail, no prìs mhath a thoirt do Cheit NicFhionghuin airson an talamh aice agus gealltanas a thoirt dhi air talamh a bha pailt cho math ann an àite eile.
Thàinig an làmh-sgrìobhainn seo à cruinneachadh ann an Leabharlann Chlann Dòmhnaill agus Taigh-tasgaidh nan Eilean, an t-Eilean Sgitheanach


text:
Bearraidhean oirthireach / Coastal cliffs
Tha ge˛las iom-fhillte aig oirthir na h-Alba, agus tha a' mhuir air briseadh a dhŔanamh air na creagan as buige agus air Óiteachan neo-sheasmhach agus air Órainneachd Ólainn eadar-mheasgte a chruthachadh, Órainneachd eadar bearraidhean leadairte Hiort, a tha tuillte le uaimhean is tunailean, agus slŔibhtean fasgach costa Fýobha a tha gu h-ýoranta nas buailtiche dhaábhleith talmhainn seach gu bheil na creagan nas buige. Tha bearraidhean 'crotalach' air an oirthir cuideachd, far a bheil trÓighean togte a-nise a' sgaradh seann bhearraidhean bhon mhuir, uaireannan aig astaran m˛ra. Mar as trice ann an Alba, tha bearraidhean crŔadha agus bearraidhean de stuthan boga eile air uachdar creig ýochdraich, agus tha seo gan dýon bhon mh˛r chuid deábhleith bhras talmhainn a chithear air fýor chreagan boga mar a th' ann an ceann a tuath Norfolk.
└rainneachd chruaidh
Tha structair bhearraidhean a' gabhail a-steach, chan e a-mhÓin nan uaimhean is nan leacan ris am biodh d¨il, ach cuideachd stuaghan is drochaidean Ólainn nÓdarra agus eadhon far-bhallachan uachdrach. Tha grunn shuragan air mullach bhearraidhean ach tha am fear as s˛nraichte uile air eilean Str˛ma san Linne Arcach. 'S iad na bearraidhean as cudromaiche an fheadhainn a th' anns na h-Eileanan Siar, ann an Arcaibh is Sealtainn, ann an sgýre a' Mhonaidh, ann an Gall GhÓidhealaibh, agus sa chuid mh˛r de cheann a tuath týr-m˛ir bho taobh siar Rois a-null gu taobh deas Linne Mhoireibh. Seach nach eil mýneachadh aontaichte air bearraidhean, tha diofar thuairmsean ann mu cho fad 's a tha bearraidhean ann an Alba, eadar 1778km agus 4060km, agus am fear mu dheireadh mar riochdachadh air mu 60% de bhearraidhean Bhreatainn air fad. Tha na bearraidhean as Óirde air Conachair, air Eilean Hiort; tha seo 426m a dh'Óirde. Tha na bearraidhean as Óirde air týr-m˛r aig Cl˛ M˛r, faisg air A' Pharbh. Tha an stac mara as Óirde san RA ann an Hiort cuideachd, agus Stac an Armainn a' ruighinn 196.3m.
Beatha air an oir
Gheibh e˛in-mara leacan neadachaidh air a' chuid mh˛r de chreagan, ach tha creagan a tha a' laighe c˛mhnard, mar clach-ghainmhich, gu s˛nraichte freagarrach. Ruigidh cuid de bheathaichean ionaltraidh air fÓs-bheatha air na bearraidhean, ach 's d˛cha gu bheil na leacan sin a tha do-ruigsinneach dha beathaichean ionaltraidh a' tabhann na h-Órainne as lugha a tha fo bhuaidh dhaoine san Rýoghachd Aonaichte. Far a bheil bearraidhean air costaichean fosgailte, tha cathadh na mara a' brosnachadh fÓs-bheatha annasach, mar na monaidhean-mara is talmhaichean fe˛ir a th' ann an ceann a tuath na h-Alba, far a bheil an lear-uinnean agus an t-s˛bhrach Albannach a' soirbheachadh. Air pÓirtean de Hirta, Hiort, tha an cathadh mara anabarrach agus an dian ionaltradh a' beathachadh fÓs-bheatha a tha lÓn de fheur-sÓile. Ann am pÓirtean de cheann a tuath na h-Alba, faodaidh uimhir de chathadh-mara a bhith ann 's gun greimich feur-rŔisg Órd os cionn iomallan na mara. Ann an coimeas ri sin, faodaidh cuid a bhearraidhean air Iar Dheas na h-Alba a bhith cho fasgach agus gum beathaich iad coillteach dýreach os cionn └irde na Mara, agus faodaidh meanbh ghnÓth-shýde nas blÓithe a bhith aig bearraidhean a tha a' sealltainn a-mach gu deas, a' toirt cothrom dha gnŔithean deasach grŔim tuathail a ghabhail.
á
á
Last updated on Wednesday 4th April 2012 at 14:48 PM. Cliog an seo airson beachd a thoirt air an duilleag seo


text:
- TIOTAL
- Loidse Ghlinn Tromaidh, faisg air Cinn a' Ghiùthasaich
- EXTERNAL ID
- QZP40_CARD_0176
- ÀITE
- Ghlinn Tromaidh
- SIORRACHD/PARRAIST
- INBHIR NIS: Ceann a' Ghiùthasaich 's Innis
- LINN
- 1910an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32074
- KEYWORDS
- loidsichean, Mac a' Phearsain-Grannd
Pàirc Nàiseanta a' Mhonaidh Ruaidh
cairtean
turasachd
Tha a' chairt seo a' sealltainn Loidse Ghlinn Tromaidh, a thogadh mar loidse-seilg tràth ri linn Bhictòria. B' ann leis an teaghlach Mac a' Phearsain-Grannd a bha e o thùs, agus tha e ri taobh Abhainn Tromaidh, 4 mìle bho Chinn a' Ghiuthsaich. An-diugh, tha e na thaigh fèin-fhrithealaidh do luchd-turais a tha tighinn gu Pàirc Nàiseanta a' Mhonaidh Ruaidh


text:
An t-seachdain sa chaidh, b’ e Diluain le sgana PET/CT (nach robh cho dona ris a’ chiad fhear an-uiridh), Diciadain le tadhal air a’ bhan-lighiche, agus Diardaoain ann an roinn na h-eòlais-aillse. Mar a bha dùil agam, bha toraidhean a’ PhET/CT gealltanach gun a bhith deimhinnte, coltach ri toraidhean a’ bhiopsy is CT ‘àbhaisteach’ romhpa.
An t-seachdain seo, b’ e a’ bhan-dotair-teaghlaich air sgàth nòta pàighidh thinneis fhaighinn an-diugh, tadhal air mo mhàthair a-màireach (thàinig i a bhaile faisg airson greis dar a tha m’ athair ann am baile-spatha eile), agus fibroscopy Dihaoine. Mura bhios sin deimhinnte, bidh biopsy eile romham. Gidheadh, bu chòir dha seachdain no dhà gun choinneamh sam bith a bhith agam an uairsin.


text:
Òran an Tombaca
Tuilleadh mar seo:
Òran gaoil do bhoireannach...
Còmhradh mu theaghlach a'...
Prògram Choinnich
Fiosrachadh mu...
Fiosraichean - Dòmhnall Moireasdan
Luchd-clàraidh - ; An t-Urr Dòmhnall MacCoinnich
Item Person - MacDougall, Mary
Geàrr-chunntas - Tha am fiosraiche ag aithris òran a rinneadh le Màiri Dhùghallach mu dheidhinn dìth tombaca ann am Muile. Tha e cuideachd ag innse beagan mu eachdraidh an òrain agus mu theaghlach Màiri.
Fad a' Chlàir (h:m:s) - 00:02:56
Àm Clàraidh - 1971.06.02
Cànan - Gàidhlig
Seòrsa - Òran, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 37958
Àireamh an Teip Thùsail - SA1971.079
Àireamh a' Chlàir Thùsail - SA1971.79.B2
Càileachd an Fhuaime - Meadhanach Math
Cruth Inneal a' Chlàir - R2R
Àite a' Chuspair:
Siorrachd - Siorrachd Earra-Ghaidheal
Eilean - Muile
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/37958/1
Tweet


text:
- TIOTAL
- A' gunnachadh air Tràigh Inbhir Theòrsa
- EXTERNAL ID
- CAITHHORZ_THUFM_PH476
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- DEIT
- 1912
- LINN
- 1910an
- NEACH-FIOSRACHAIDH
- Caithness Horizons
- AITHNEACHADH MAOINE
- 4850
- KEYWORDS
- tràighean
Buidheann mòr, a' chuid as motha diubh clann, a' grunnachadh air Tràigh Inbhir Theòrsa.
Suidhichte air A' Chaol Arcach ann am bàgh fasgach Inbhir Theòrsa, 's e Inbhir Theòrsa am baile mòr as fhaide a tuath air tìr-mòr na h-Alba. Chaidh baile Inbhir Theòrsa a stèidheachadh bho chionn fhada le a thùsan a' dol air ais gu linn linn nan Lochlannach agus a' phrìomh shlighe a-steach do thìr-mòr na h-Alba
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Nice
'S e baile mòr ann an earra-dheas na Frainge a th’ ann an Nice (IPA: ‘nis, Gearmailtis/Eadailtis: Nizza, Ocseadanais: Niça, Laideann: Nicaea). Tha e suidhichte ri taobh na Mara Mheadhanach anns an sgìre Alpes-Maritimes, 687km air falbh bho Pharis agus 156km bho Mharseille.[1] Le 348,721 's e an 5mh baile as motha anns an dùthaich.[2] Chaochail Niccolò Paganini an seo ann an 1840.
Daoine ainmeil[deasaich | deasaich an tùs]
- Maurice Maeterlinck: (1862 – 1949) Sgrìobhadair a bhuannaich an Duais Nobel ann an 1911.
- J. M. G. Le Clézio: (1940 -) Sgrìobhadair a bhuannaich an Duais Nobel ann an 2008.
Bailtean Co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Distance Calculator
- ↑ Bailtean as motha na cruinne
- ↑ Urząd Miasta Gdańska
- ↑ SisterCities
- ↑ SisterCities


text:
Sìm Friseal
Chaochail am fear-lagha Sìm Friseal à Leòdhas a bha aithnichte airson obair an lùib choimhearsnachdan a bha ag iarraidh sealbh fhaighinn air an fhearann aca fhèin.
Bha e 60 bliadhna de dh' aois agus bha e air a bhith tinn fad ùine.
Rugadh Mgr Friseal ann an Glaschu agus bha e a' fuireach ann an grunn àiteachan, an Apainn nam measg, mus do ghluais e a Leòdhas nuair a bha e na dheugaire.
Bha e ag obair na fhear-lagha ann an Steòrnabhagh le eòlas sònraichte aige air fearann agus laghan croitearachd.
Rinn Sìm Friseal obair ionmhalta a thaobh leasachadh fearainn ann an Alba.
Bha e an sàs ann an obair lagh-fearainn fad iomadach bliadhna.
Nuair a fhuair sluagh Asainnte agus muinntir Eilein Eige sealbh air an fhearann aca fhèin, bha Mgr Friseal gu mòr an sàs anns a' ghnothaich.
Thug e seachad comhairle is cuideachadh chan ann a-mhàin air Tìr-Mòr, ach anns a' choimhearsnachd aige fhèin, a bha air leth cudromach dha.
Bha e air a bhith tinn bho àm gu àm fad grunn bhliadhnaichean.
Tha e a' fàgail a bhean, dithis mhac agus dithis nighean, is mòran chàrdean is caraidean eile às a dhèidh.


text:
Fosgladh Sàbaid ISL ga dhiùltadh
Bhòt làn-choinneamh de Chomhairle nan Eilean Siar 19-9 an aghaidh a bhith a' fosgladh Ionad Spòrs Leòdhais (ISL) air an t-Sàbaid.
Nochd a' chùis air beulaibh na làn-Chomhairle às dèidh do Chomataidh Poileasaidh agus Stòrais an ùghdarrais bhòtadh 9-2 an aghaidh an iarrtais na bu thràithe air an là.
Bha a' bhuidheann Families Into Sport and Health (FiSH) ag iarraidh gun deadh an t-ionad fhosgladh co-dhiù trì uairean de thìde air an t-Sàbaid, mar sgeama pìleat fad bliadhna.
Tha iomairt air a bhith a' dol fad bhliadhnaichean airson ISL fhosgladh seachd là san t-seachdain.
'S ann bho chionn ghoirid ge-tà, a thòisich a' bhuidheann FiSH a' coiteachadh an ùghdarrais ionadail, a tha a' ruith an ionaid, mun chùis.